Wolkom by Ypie blogt. Myn doel is alle moannen te bloggen om skriuwmeters te meitsjen en ûnderfining op te dwaan. Der falt noch in soad te learen (ûnder oaren Fryske stavering) en fansels bin ik ek hiel nijsgjirrich wat der yn 'e smaak falt en wat net. Myn motto is: Doch mar gewoan! Ik hoopje dat minsken mei nocht myn blochs lêze en in reaksje efterlitte, sa't ik dêr wer fan leare kin.\nOanstutsen troch de klusgekte om ús hinne betinke man en ik dat wy dat nije rollûk no ek mar ris ophingje moatte. It yninoar sette, opmjitte en foarboarje fan de gatten giet as it slydjaget, mar as man my freget om fan binnenút de lamellen mei de koarde omheech te lûken wylst hy bûten de behuzing op it kezyn montearret, giet it mis: 'Toe mar, goed oanskuorre!' ropt er my fan bûten ta en ik skuor fansels fierstente fûl.\nDe rôle mei lamellen ferdwynt yn de keunststoffen kap. Der is gjin beweging mear yn te krijen. De kap sit mei klinknagels yninoar, dat útinoar helje is gjin opsje.\nWe wrakselje de hannen yn de smelle iepening fan de keunststoffen bak en besykje hânmjittich de lamellen in slach te draaien, ûnderwilens prottelje we wat ôf:\n'Werom skuordesto no sa fûl ...?'\n'Ja do seist dochs, toe mar skuor mar oan!?\n'Seachsto dan net dat ...?'\n'Hie dan [!?! ] die stopper ek net in slach draait!'\nDer is noch hiel wat foeterjen oan foarôf gongen foar't it gefal healwei de middei einlings hinget.\nDe opluchting is grut. We dogge in pear stappen nei achteren om it resultaat fan ús ynspanning te bewûnderjen. Fan 'e dyk ôf liket it noch net sa mâl is de konklúzje, mar de skiergriene foardoar stekt der wol hiel suterich by ôf. Fan it ien komt it oar en nei in wikelang himmelje, skuorje en fervje, sitte kezinen, foardoar en it hout op de garaazje wer strak yn 'e lak.\nIt kezyn fan de kelder en dat fan it húske moatte eins ek noch, mar ik ha sa stadichoan skjin myn nocht en begjin rûch te wurden, en ik wit fan mysels dat ik dan ophâlde moat oars giet it mis, dan giet krekt sa as dy kear dat wy oant bûthús fervjen wiene.\nSus J, twaling sus L en ik, hawwe fakânsje en we wolle fan alles, mar alles kostet wat en jild ha we net folle. Gelokkich hat heit wol in oplossing foar ús jildprobleem. Hy oppert dat we in bûssint fertsjinje kinne mei it fervjen fan it bûthús. Dêr ha we wol earen nei, en nei wat globale ynstruksjes; earst it hout skjinmeitsje, bytsje opskuorje en dan de perkoleum mei in platte brede kwast ooanbringe sette we útein.\nWe begjinne entûsjast, mar nei in lyts wike skrobje en strike yn 'e brânende sinne ha we al aardich ús nocht. We wurde rûch en sjogge net mear sa krekt, it swimbad lonket. It himmeljen giet mei de Frânske slach en om meters te meitsjen kwastkje we gewoan oer de spinreagen en bedrûge stront hinne, de perkoleum lûkt oeral yn. As it bûthús dien is krij we it busjild útbetelle. Heit fynt it bêst genôch, hy is sels ek sa rûch as tou.\nFan it jild dat ik fertsjinne ha keapje ik myn alderearste radiokasetterecorder en it earste plaatsje dat ik opnim is 'Music was my first love' fan John Miles. It wurdt griisdraaid dy simmer.\nIn plaatsje opnimme wie faak noch best in hiel gedoch. De keunst wie om, op presys it goeie momint de twa knoppen rec en play tagelyk yn te drukken, as it nûmer dast opnimme woest ôfspile waard, Net te gau want dan prate de radiopresentator der trochhinne, mar ek net te let want dan mistest de begjin-tune fan it ferske. TDK wie in goed merk, mar bas-f wie goedkeaper as ik it my goed herinnerje. By de musicstore koest kassettebantsjes keapje dêr’t de musyk op stie, mar ja alles koste wat en folle jild hiene we net.\nGepost door Ypieblogt op 00:29:00\nIk kuierje op de slachte mei hûn Puk. Op in b(r)oer nei, dy't oan it strontriden is, is' t hearlik rêstich. Der sjitte twa hazzen foar my lâns de wâl yn, se springe mei in grutte bôge de sleat oer, as wie it neat. In skries fljocht op eachhichte foarby, fierderop dûkelt in ljip panikerich wite-wyt roppend oer de greide. Troch skries- en ljippelûden, de rook fan rûge dong, bin ik samar wer werom. Werom op de pleats oan 'e Slachte. Doe't de Slachte noch ús Slachte wie.\nTusken it beamtegrien bin ik in sabeare ljip. Ik draaf fljadderjend mei de earms op en del en raas: ' Kiwite-wyt, kiwite-wyt. Yn 'e modder draai ik in kûltsje, de grize kachelkoallen binne myn aaien. Yn 'e keuken stiet achter glês in aaidoaze fol mei echte ljipaaien dy ha myn bruorren (fanatike aaisikers) fûn. Ik ha der gjin talint foar. Ik strún leaver mei myn suskes de slachtewâl ôf, ferskûle efter it manshege reid te eine-aaiensykjen. Moarns iere betiid sjitte de einen sa fan it nêst ôf, dat is maklik sykjen.\nHûn Puk — thús in lyts skuttehûntsje — gedraacht har op de Slachte as in echte jachthûn. Se snúft, speurt en rôlet yn fergongklik stjonkend guod. Ik foeterje fan, bah wat stjonkst en fersjit my yn myn flibe. Ik hoastje, sa as it heart yn myn earmtakke. Fan it hoastjen springe myn gedachten nei foarich jier om dizze tiid. Ik lei yn Makkum op in matraske yn 'e wenkeamer om't mem sa hoaste en benaud wie en ik betink my dat ik bliid bin dat sy mei al har benaudens dizze coronakrisis net mear mei hoecht te meitsjen.\nDer komt immen oan mei in hûn, om't Puk loopsk is doch ik har foar de wissichheid wer oan'e line. Wer thús sjoch ik op myn telefoan dat ik 7676 stappen set en 5,9 km rûn ha. De trije ferdjippingen sil noch fan it treprinnen fan fan 'e moarn west ha of it moat sa wêze dat de kearen dat ik even yn 'e slachtewal sitten ha ek meirekkene wurde as ferdjipping. Ferdjipping, ja dat docht sa'n moarnskuier mei je.\nGepost door Ypieblogt op 06:54:00\nDo soest dy nei it túnsintrum ride litte, dyn skutte follade mei ingeltsjes, fûgeltsjes en amarillisbollen en by de kassa suchtsje datst it wer net litte koest.\nDo soest de beam mei de ljochtsjes der noch yn, ûnder it kleed út de hoeke fan de garaazje helje, de stekker yn it stopkontakt stekke en dy ferwûnderje dat alles it noch die.\nDo soest oeral kearskes brâne.\nDo soest de taksy belje, dy nei dyn dochter en soan ride litte om dêr harren bertedei fan mear as in heale iuw lyn te fieren – do wist it noch sa goed.\nDo soest freegje om mei dy nei de 'samenzang' te gean en sizze : 'Dit sil de lêste kear wol wêze.'\nDo soest boadskippen opskriuwe: krystgebak, fetbollen foar de fûgels en goud- en sulverpennen om kaarten te skriuwen.\nDo soest yn de stoel foar it rút dyn hân opstekke nei de man mei de hoed. Do soest –\nGepost door Ypieblogt op 23:31:00\nIn oansyk op knibbels en foar elke troudei in roas, foar dy poeha wiene en binne wy fierstente nofter. Wy ha trijentritich jier lien ús troudei yn besletten kring fiert, de deis dêrnei ha we famylje en kunde in kaartsje stjoerd mei: 'Wij zijn getrouwd'. Dêr't guon har troudei de moaiste dei fan har libben fûnen, wiene man ek ik bliid dat it wer foarby wie. Wy hechte net sa'n belang oan tradysjes, faak komme we der dan ek yn it lêst fan septimber te let achter dat we al wer sa en sa lang troud wiene. Hjoed is man ek gewoan nei it wurk tôge en kom ik der troch in Facebook herinnering achter dat it wer sa fier is. Myskien is it in kwestie fan gelok hawwen of is it just omdat we gjin sprookje ferwachtsje dat we it al trijentritich jier sa goed ha tegearre. It plaatsje fan Piter Wilkens, Bêst genôch, passet presys by ús.\nGepost door Ypieblogt op 02:32:00\nFoar alles is in oere, foar alles is in tiid (Gerrit Breteler)\n'Rûksto dat ek?' freegje ik oan sus.\n'No dy sigarettereak.'\nSe snúft djip, mar rûkt neat. 'Ik ha trouwens wol krekt tjin mem sein: Gean mar nei heit.'\n'No, dan stiet er har al op te wachtsjen,' is myn reaksje (heit wie in ferstokt smoker).\nIk sjoch ek noch even by mem, se is de hiele dei al net mear by kennis.\n'Lit it mar los, wy binne by mem hear,' flústerje ik har yn 't ear en lis myn wang tjin harres.\nWy jouwe ús del op it matras op 'e flier en falle yn sliep. Om twa oere komt de thússoarch foar in nij shot morfine.\nIk gean har foar en sjoch fuortendaliks; it is net mear nedich. Se is, sa't dat sa by har passet, stiltsjes by ús weiglide.\nOp de foto oan 'e muorre glimket heit.\nGepost door Ypieblogt op 10:32:00\nOantinkens sa as ik se yn tsjerke foarlêzen ha:\nWe ha as bruorren en sussen allegearre ús eigen eigen unike oantinkens oan mem. Troch ferskil yn leaftyd, karakter en it plak yn it gesin wurde dy troch elk fan ús wer oars ynkleure.\nDit binne myn oantinkens oan mem:\nIk tink trouwens net dat ik dit ferhaal fertelle kin sûnder in trien of in snik yn myn stim. Dat mankelike ha ik fan mem. Froeger ergere ik my dêr wolris oan, dan tocht ik by mysels, kin der dan noait wat bepraat wurde sûnder dy triennen. Ik wist doe noch net dat ik sels ek mei dat gen behept bin. Mem fertelde my dat har heit, ús pake Klaas, dêr ek sa’n lêst fan hie. Oft er in Bibeltekst oplies of in ferske hearde dat him rekke dan koe it samar sa wêze dat de triennen him by de wangen del rôlen.\nMem en ik, wy botsten yn it ferline wolris. Dat kaam troch in kommunikaasjeferskil. Mem har manier fan reagearjen wie faak wat omslachtich. Har útspraak: ‘Ik hie sa graach ris wollen dat …’ is dêr sa’n typysk foarbyld fan. 'Oft mem wat wol dan kin mem dat gewoan freegje, 'dat wie myn manier. Myn Tomtom stie om it sa mar te sizzen ôfstelt op de snelste route. Mem harres op: vermijd snelwegen.\nLetter doe’t mem troch âldens hieltyd mear fan har ûnôfhinklikheid ynleverje moast, earst de auto fuort en nei fallen doarst se ek net mear te fytsen, doe feroare dat. By it regeljen fan har administraasje, oanfreegjen fan taksy, thússoarch ensafuorthinne, doe begûn se dy snelste route fan my te wurdearjen. Ik op myn beurt learde dat je troch it mijen fan snelwegen úteinlik ek wol op itselde plak útkomme, allinnich de reis dêr nei ta is wat oars.\nMem siet fol ferhalen oer har jeugd en oer de oarloch. Fral de lêste pear jier begûnen dy ferhalen mear en mear te libjen by har. Doe’t se my frege om it ien en oar foar har op papier te setten, doe ha ik mem op in hiel oare manier kennen leard.\nMem fertelde, en ik seach de bylden foar my fan it lytse rûpske famke dat mem wie. Earms as lusjefersprikjes. In spjochtich famke dat tegearre mei sus Ybeltje, op klompen de dyk oer kleppere. In healoere rinnen wie it fan de pleats yn de Makkumermar nei de legere skoalle yn Eksmoarre. Ik seach in famke dat, hymjend en piipjend fan de astma yn in hoekje fan it skoalplein taseach, hoe’t de oare bern oan it boartsjen wiene, sy moast earst bekomme fan de reis. In famke, dat yninoar kromp ûnder de delbûgende wurden fan master Mink, oft se in ierdrykskundefraach fout beäntwurde: ‘Wieb kan alleen de âld Mar maar vinden.’\nTagelyk seach ik ek dy hiel oare kant fan mem, de libbendige, fleurige, somtiden sels doldryste kant. Ik seach de jongfaam dy’t se wie, dy’t sa genoat fan wylde blommen, de geur fan it meande gers, en it farske strie dat winters yn it bûthús ûnder de kij struit waard. Ik seach de hokkeling dy’t se wie, dy’t tegearre mei sus Ybeltsje streken úthelle en mei freondinnen de sloppe laits hie, sa bot dat se sawat yn ‘e broek pisse fan ‘t gnizen.\nHeit Klaas, mem Houk, sussen Ybeltje, Wiebrich, Jeltsje en broer Sytze, it wie in hechte húshâlding, in kleinhuis-op-de-prairy húshâlding, dy’t sneintejûns om it oargel ferskes fan Johannes de hear songen. Mem fielde har dêr thús op pleats yn 'e Mar. Ek mei de famylje, de omkes, tantes, neven en nichten fan de Feenstra- en Reitsmakant wie dêr dy hechte bân, in bân dy’t mem ta it lêst ta as hiel waarm ervaren hat.\nSa spjochtich oft mem wie as lyts famke, sa foarlik wie se as jongfaam. Se liek âlder dan’t se wie en oan oandacht fan de jongemannen ûntbruts it har net. Sa fertelde se my fan it feintsje dat se stikem troch raam nei bûten ta wurke, dy kear dat heit Klaas en mem Houk earder thús kamen fan in besite en fan dy kear dat feint Jaring opmurk: ‘Jo hiene de feearts ek mar betiid fan 'e moarn net Feenstra,’ dy feearts wie de skarrel fan mem dy’t stikem in nachtje op solder sliept hie: ‘Ja net byelkoar hear, och heden nee.’ De wurden fan heit Klaas: ‘Jimme moat my de kroan net fan de holle stjitte,’ dy hongen har as it swurd fan Damocles boppe de holle.\nMem wie tsien doe’t de oarloch begûn, fyftjin doe’t Eksmoarre befrijt waard. In spannende tiid dy’t syn wjerslach hie op it gesin en op de sûnens fan heit Klaas. Nei de oarloch utere him dat by him yn hertklachten. Heit Klaas koe it swiere wurk net mear oan. Mem, Ybeltsje, Jel en Sijtze moasten him in soad wurk út hannen nimme. Lokkich bleau dêr ek noch tiid oer foar fertier. Utfanhúzje by famylje en mei freondinnen nei de útfiering fan in muzykkonkoers.\nIt wie op in pinkstermoandei yn Boalsert by sa’n muzykkonkoers dat mem Sjoerd (ús heit) tjin’t liif rûn. Hy wie dêr mei in ploech maten út Lollum. Heit hie yn earste ynstânsje syn each falle litten op Lysbeth, mem har freondinne. Hy bea oan om Lysbeth en mem nei hûs ta te bringen. Heit en Lysbeth fytsten foarop en mem as tredde tsjil dêr achteroan. Mem fertelde my, dat se foel op heit syn aardige manier fan praten, mar ja Lysbeth hie ‘m it earst.\nYn Eksmoarre oankommen stie sus Koba, Lysbeth op te wachtsjen. Lysbeth moast daliks yn 'e hûs komme. Mem en heit bliuwden doe tegearre oer. Underweis nei de Mar rekken se oan ’e praat, der begûn wat te kribeljen by beide, by de hikke foar it âlderlike hûs krige mem har earste tút fan heit. Sa begûn har fiifjierlange ferkearingstiid.\nYn de maitiid fan 56, trouden se. In sobere trouwerij omdat heit Klaas yn de winter dêrfoar ûnferwacht hastich ferstoarn wie. De pleats oan de Baijemerreed twa te Lollum waard fan doe ôf mem har nije adres. Yn goed njoggen jier krigen se seis bern. Houk, Durk, Klaas, Jitske, Lysbeth en ik. Seis bern, it boerebedriuw, heit dy’t oerspand rekke, it sille tropejierren west ha foar har, en al dy jierren bleau de Mar en omkriten oan mem lûken.\nDoe’t nei tritich jier buorkjen oan ‘e Lollumerfeat it wenhûs oan de Touweleane yn Makkum te keap kaam, twivele heit, mar mem hoegde der net lang oer nei te tinken. Se hakken de knoop troch. Werom yn har fertroude omjouwing genoat mem fan in nije libbensfaze. Mei Tante Jel en omke Wieger makken heit en mem reizen mei caravan. In sek beste borgers achteryn, want dy jierappels yn it bûtenlân ... Yn 1992 ferstoar ús heit nei in siikbêd fan fjouwer moanne.\nGoed 27 jier hat mem allinnich oan de Touwenleane wenne. Se sloech har dêr dapper trochhinne. Mei har freondinne Lysbeth en Martha makke se fytstochten, en alle jierren socht se mei freondinne Martha in busfakânsje út. Mei tante Jel belle se alle dagen. Dat wie al sa doe’t wy noch yn 'e hûs wennen, ik sil dat byld noait ferjitte, hoe’t mem yn ‘e gong oan dy swarte bakeliten tillefoan hong. Soms skode se der in stoel by en siet se dêr wol mear as in oere.\nMem wie tige kreatyf. Sawat alles die se sels. Fervje, behangje, naaie, in bank beklaaie, se draaide har hân der net foar om, ek al hie se it noch noait dien se begûn gewoan en seach wol wêr’t se útkaam, meastentiids slagge it ek. Da’t kreative gen dat hat se ek oan ús trochjûn, hiel bysûnder omdat ek wer yn ‘e beppesizzers werom te sjen.\nMem har grutte hobby en trots wie de tún. Earst by de pleats oan de Bayumerreed letter oan de Touweleane yn Makkum. Alle jierren yn ‘e maityd wie it wer in feest foar har om nei it túnsintrum yn Wytmarsum te gean. Dêr lade de se kofferbak fol mei begonia’s, fioelen en oare perkplanten om har buksusperkjes en blompotten op te follen.\nTa har spyt moast se it ûnderhâld de lêste pear jier út hannen jaan, mar oft it ek mar even koe, dan stifele se mei de rollator ôf de trijepoat de tún yn, de snoeiskjirre yn ‘e oanslach en in plestikpude foar de útbloeide blommen.\nOp myn fraach: Docht mem wol wat foarsichtich oan, sa te knoffeljen yn e tún, antwurde se: ‘Ik soe it net slim fine as ik hjir dea del fal tusken de blommen, dan ha ik in moaie dea. Mem wie net bang foar de dea en prate der hiel iepen oer.\nMem wie in trochsetter, sa sakke se sân kear foar har rydbewiis, mar se joech net op en slagge mei de achtste kear. Yn har dafke ried se de wrâld út, sels doe’t se oer de kop yn ‘e feart flein wie, stapte se toch wer yn. Har driuw om troch te setten wie no ienkear grutter as har eangst.\nMem har geast wie ta it lêst hiel helder en skerp, mar it liif wie op, toch sette se troch en besocht der der it bêste fan te meitsjen. Sa lang at se koe siet se noch mei kaarten te nifeljen. Dy prachtige kaarten dy’t se nei withoefolle minsken tastjoerd hat. De lêste kaart is goed fjirtjin dagen lyn noch ferstjoerd, in dei letter koe se it bêd net mear útkomme.\nIk bin bliid dat wy de lêste jierren sa neier ta mekoar kommen binne, en dat we noch sa’n soad foar mem dwaan kinnen ha. Se wie ús der ek altyd hiel tankber foar en dat liet se ek blike : ‘Och leave berntsjes wat dogge jimme toch in soad foar my, leaf, leaf, leaf, bedankt, bedankt, bedankt.’\nIk bin der ek tankber foar dat wy as bern allegear de kâns krigen ha om op ús eigen manier ôfskied te nimmen fan mem. Dat we mem ta it lêst ta fersoargje mochten en dat we dermei har lêste winsk, stjêre yn har eigen hûs, realisearje kinnen ha.\nIk sil mem misse, mar foar har bin ik bliid dat har no fierder lijen besparre bliuwt en dat se yn frede hinnegien is.\nDaach, leaf memke, bedankt, bedankt, bedankt!\nGepost door Ypieblogt op 00:44:00\nDrok, drok, drok!\nDit stikje ha ik trije jier lyn skreaun. Facebook sloech my dêr mei om 'e earen. Mem is der ûndertusken net mear, de ljepkarriêre fan dochter troch blessures doetiid, mar foar de rest, is alles itselde bleaun. Drok, drok, drok, it heart sa lekker belangryk en djoer, mar neffens my is it pure earmoede!\nDrok, drok, drok.\nIt efterelkoarplakken fan twa of mear deselde wurden om je sels flotter foar te dwaan of om sa fral mar de klam te lizzen op de drokte en snelheid fan het deistich bestean, ik koarje der fan. Het slimste is noch dat ik mysels der sa no en dan ek op betraapje, by it fuortgean kin ik in hoi, hoi, net mear ûnderdrukke. Sels ús mem is der mei besmet, tsjintwurdich wurdt elk tillefoantsje ôfsluten mei in hoi, hoi fan har kant. As je it skynber mar faak genôch heare dan gean je soks fansels neidwaan.\nOp myn fraach:'Hoe is' t?' as ik in âlde bekende tsjin it liif rin, krij ik as antwurd:,’ Ja drok, drok, drok hin.’ Gjin, ik fiel my goed ôf, nee it giet net sa best, dat docht der net ta. Drok, drok, drok is de mjitstêf foar it al of net lokkich wêzen. Efkes gesellich prate mei in kopke kofje is der net mear by, ommers drok, drok, drok no!\n‘No ik moat no echt nei hûs ta want ús dochter wachtet. Och, jong dat is sa 'n skat, in echt famke famke, en dan gau oan ‘e gong mei it iten, want manleaf, in echt minske-mins, dy hat it ek sa drok, no leuk die sjoen te hawwen, we kontakte, hoi hoi.'\nDrok, drok, drok soe dat no noch drokker wêze as gewoan drok, bin je dan in hiel wichtich persoan of bin je sawat oerspânnen of ôfbrând? Soe se help ynskeakelje moatte foar har man en bern. In minske mins, in famke famke, bestean man en bern út meardere persoanen?\nDag drokke gewichtige frou, mei dyn o, sa drokke baan, ik bin jaloersk op dyn gewichtige en o sa drokke baan, dyn perfekte bern en übersosjale man, dy sil fansels ek wol noat wite sportsokken drage of op crocks of klompen omrinne, ik tink trouwens net dat we kontakte! Ik gean nei hûs, nei myn man op crocks yn syn smoarge wurkklean en nei ús famke, dy't op ljeppen sit, as in polderjonge yn 'e tsienmeter pols klimt. Nei It jûnsiten jou ik my lekker del op 'e bank mei myn tablet, efkes in stikje skriuwe yn myn digitale deiboek, hearlik alle tiid!\nGepost door Ypieblogt op 23:10:00\nDer dangelen fjouwer lytse bern op strjitte om, hân yn hân. Bytsje triuwe, oan elkoar lûke en wrotte. 'Ik wil in het midden,' tsjantere it lytste famke oan 'e bûtekant. 'Er is helemaal geen midden,' antwurde it goocheme jonkje dat njonken har rûn.\nNuver, mar dy sin, 'er is helemaal geen midden, 'bliuwt no de hiele tiid yn myn holle omhingjen.\nWaar denk je aan, frege Facebook, no hjir dus oan: 'Er is helemaal geen midden.'\nGepost door Ypieblogt op 02:42:00\nYn it televyzjeynterview fan Hans en Wim Anker, ferwurdet Wim (of is it no Hans?) it sa: ’Het is een zegen dat broeder en ik uit één ei zijn gekropen. ’In sêgen, ik fiel dat krekt sa. Ik kin mei al myn bruorren en sussen goed, mar mei myn twalingsus ha ik wat bysûnders, dat is net út te lizzen dat is in werkennen op sielsnivo. Dat wy sa’n sterke bân ha is prachtich, mar tagelyk makket it ek hiel kwetsber.\n‘Wat nu, als de een eerder gaat dan de ander?’ ik sit op it puntsje fan myn stoel by dy fraach, it gefoel fan tsien jier lyn komt wer efkes nei boppen. Siik fan eangst wie ik, om myn twalingsiel te ferliezen oan dy rotsykte.\n‘Dan is het leven een stuk minder leuk, dan is glans er wel af.’ It is in understatement, mar de fochtige glâns yn twa pear eagen, sizze mear as wurden.\nLokkich binne myn gedachten net alten sa swier en oerhearsket foaral it optimisme. Lykas de gebroeders Anker fersterkje wy elkoar dêryn hiel bot. Foar in oar kin dat wolris sa oanfiele as ien front, wy fersus de rest. Us humor is foar in oar ek net alten te folgjen, it is betiden krekt koadetaal. Wy begripe elkoar sûnder wurden, in blik ôf in gebaar is genôch om yn laitsjen út te barsten, echte twalinghumor tink ik. Soene Wim en Hans dat ek ha?\nSe sit ek foar it ynterview en apt my fia messenger, ‘Wa fan de twa bisto?’\n‘Ik tink Wim de emo, ’ app ik werom.\n‘Oké, it tocht oarsom ...? no ik sil op bêd. Welterusten Wim!’😉\n‘Lekker sliepe Hans.’😁\nGepost door Ypieblogt op 02:41:00\nHarstikke aardige poëzijmasterclass hân fan Arjan Hut yn de Harmonie en dêrnei it fers dat we dêr makke ha fan wurden dy't we oan elkoar puzele ha, foardroegen op it Poëtryfestival. It wie de earste kear foar my dat ik in fers foardroegen ha foar publyk. De wurden oersetten yn it Frysk. Ynspirearre op de little pony's dy't oanspielt binne op de Wadden.\nAs myn eagen iepen gean\nFersegelje ik de lippen\nSa bin ik\nUnder it meunster fan De Wadden\nSitte mearkes ferskûle\nNimmen is hjoed yn e stêd\nAs't wat leare wolst meitsje in fout\nMyn risping is binnen\nGepost door Ypieblogt op 12:33:00\nUngeduerich stean ik, bepakt mei plunjesek en rolkoffer, yn ‘e rige om in dei-retoerke tsjin redusearre taryf te skoaren. Underweis speur ik mei oandacht de weagen ôf. De fearboat koerst rakelings lâns de withoefolle lytse, glinsterige bergen. Ik stean op it dek mei de earmen wiidút lykas Kate Winslet en waan my op de Titanic.\nIk fiel in skok en skrik op, de motor is útfallen. Och hearkens ha we wat rekke? Om my hinne brekt panyk út, passazjiers dringe hastich nei de útgong. Ut de speakers klinkt it kreakerige ‘Haven Terschelling’. ‘Opsjitte, oan’e kant, ik moat der lâns!’ Ek by my slacht no de jutterskoarts ta\nGepost door Ypieblogt op 03:55:00\nDenk niet zwart, denk niet wit, denk niet zwartwit, meng de kleur fan je hart.\nSwart fersus wyt, ik koe my net foarstelle dat dat hjir spile. Yn 'e Rânestêd miskien, mar toch net yn ús Fryslân. Demonstrearje tsjin swarte Pyt, it moast net mâler wurde. De A7 blokkearring fûn ik in stunt. Sa, dêr binne we fan ferlost. Dat tocht ik doe noch, mar och heden nee, de saak krige in sturtsje, 34 man sterk waarden foar de rjochter dage. Ik wie lilk oer de útspraak, wurkstraf en selstraf ûnder betingst, dat wie dochs net yn ferhâlding mei oare fergripen lykas dy Poalske man, dy’t dronken in hiele húshâlding fuortfage.\nSneon seach ik bylden fan de demonstraasje fan foar en tsjinstanners fan swarte Pyt op it Saailân yn Ljouwert. In bern stie der gûlend nei te sjen. Oer en wer waard raasd. Bananen en rotte aaien fleagen troch de loft. De haat dy’t spruts út guon ferwinskingen, ‘rot toch op útkearinglûkers, rot op nei dyn eigen lân!’ Ik skrok derfan. Dit gong net mear oer de kleur fan Pyt, dit wie inkeld en allinnich noch mar, swart fersus wyt, en ik skamme my djip!\nGepost door Ypieblogt op 09:22:00\nIk kom út Fryslân en dêr bin ik grutsk op.\nOp school werd er door meester uitsluitend Nederlands gesproken, en der waard fan ús ferwachte, dat wij in het Nederlands terugspraken. Frysk, dêr seagen se it belang net sa fan yn op 'e legere skoalle yn Lollum, en dat wylst Lollum sa’n yn en yn Frysk doarp wie.\nOm’t it Frysk my no ienkear foar yn ’e mûle lei en de tonge wolris wat rapper wie as it brein, verbrak ik mij bijtijden dan ook nuiver. It skriuwen yn ’t Hollânsk gong my better ôf, ast skriuwst hast no ienkear mear tiid om nei te tinken.\nOp de grutte skoalle krigen we neist it Nederlânsk ek Ingelsk en Dútsk, dat ik kin my aardich rêde yn binnen- bûtenlân, mar dochs, as ik mei immen Frysk prate kin fielt dat folle fertrouder as yn it Nederlânsk, Ingelsk of Dútsk. Se sizze dan ek wolris dat jins memmetaal de taal is dy’t direkt nei it hert giet, ik kin my wol yn fine yn dy útspraak.\nYn it Frysk kin ik my folle better útdrukke dan yn it Nederlânsk. Gelokkich is’t mei it nuvere ferbrekken in stik better wurden, al tink ik dat je, oan de Frisismen dy’t er hieltiten wer ynslûpe en dat sangerige lûd wat in Fries sa eigen is, fan meters ôfstân hearre kin dat ik út Fryslân kom. Dat krij je der net mear út, mar dat fyn ik ek hielendal net slim. It Frysk is in ûnderdiel fan myn identiteit en dêr bin ik grutsk op.\nGepost door Ypieblogt op 04:02:00\nYn it literêr tydskrift fers2.eu is myn gedicht pleatst: de Tynge.\nDêr’t ea it wetter, ferneamd om blei en iel\nit lân begrinzge en ûnwaarsfûgels\nkriezjend sweefden op termyk, bewâlden\nroeken it leech dongsuchtich greidelân.\nWylst eastewyn it folk opswypke en\nin blikken stim ferslach die fan beferzen lidden\nop izeren skonken, kraste de tynge, gnjirdzjend\nas in flime oer moarmeren glês.\nDoe’t de âldroeken yn pronkjend swart\nde fearren poetsten, befrearen triennen\nby de gimmelearden kachel\nyn ’e Mar, efter de polderdyk.\nDagen lingen en dêr’t mannich boer\nnei d’ ûngetiid de greiden donge\nstuiten hja by it dollen yn ’e skerne,\nnoch op grouwe bonken iis.\nIt gedicht is basearre op in fragmint út it libben fan pake en beppe út de Mar (Makkumermarpolder) hjirûnder beskreaun.\nMakkumermar, Februaris 1929,\nIn Sybearisyk kjeldfront, mei temperaturen fan 16 oant 20 graden ûnder nul, hold it lân wikenlang yn syn greep. De Sudersee en de Waadsee wiene beferzen en waarden fan alle kanten trochkrúst, earst noch hoeden, op redens en rinnende, letter aventoeren se de oerstek mei hynder en wein en autobussen. De fjirde Alvestêdetocht ferrûn dat jier ûnder barre omstannichheden, fan de goed 300 dielnimmers berikte minder as de helte de einstreek, mei beferzen earen, eagen en teannen. By Klaas en Houk (ús Pake en beppe yn ‘e Makkumermar) wie yn januaris dochter Ybeltsje berne (de tante dêr’t ik nei ferneamd bin). Earstberne bern, soan Sijtze, fan goed 1 jier wie útfanhûs by Pake Sijtze en beppe Wiebrig op ‘e Eksmoarstersyl. Op 16 februaris barde it slimste wat ik my as mem betinke kin. Wyls’t it frear dat it kreake, stiigde by lytse Sijtze de temperatuer oant boppe de fjirtich graden. It jonkje stride om syn libben. Dokter stelde fêst dat it om diftery gong, mar koe neat mear foar him dwaan. De earste pake- en beppesizzer fan Sijtze en Wiebrich, stoar har ûnder de hannen wei. De tynge (doodstijding) moast dy jûns oerbrocht wurde nei Klaas en Houkje yn de Mar. In boadskip dy’t troch de siel snijde.\nGepost door Ypieblogt op 23:36:00\nDe swarte rakker liedt my ôf fan it petear. De kroljende sprút groeit út de spûketaast (moedervlek) boppe it bôchje fan syn boppelippe.\n‘Nieuwe lesmethode … reken je rijk … begrijpend lezen … onder het gemiddelde … De nije master eamelt mar raak. Ik freegje my ôf oft er ek in freondinne hat. ’t Sil wol net, sy hie sa’n swarte taaie hier der al lang en breed útlutsen. Miskien falt er wol net op froulju en hat er …\n‘Dagtaak niet af - luistert niet, snel afgeleid – korte spanningsboog.’\nOch leave santjen, ús mokkeltsje! Myn knibbels klamje stiif ûnder it metalen opbergfek. ‘Sorry, wat sizze jo, in koarte spanningsbôge en har deitaak net ôf? No dêr hat se thús oars gjin lêst fan. Kin it ek wêze dat it wat te drok is yn jo klasse,’ byt ik him ta.\n‘Nee, nee, nee dat is het niet,’ antwurdet er. ‘Ze is, ze is zo snel afgeleid, ze ziet soms dingen die anderen niet zien.’\nMyn hert krimpt, ik hâld de siken yn. ‘Wat bedoele jo mei: sjocht dingen dy’t der net binne?’\n‘Ja hoe zal ik het eens zeggen? Al hangt er maar één heel klein, bruin blaadje aan de boom, niemand ziet het, behalve zij.’\nIt byld fan ús famke, dat tusken al dy rumoerige bêrn each hat foar de natuer, dy't dat iene brúnkleure bledsje opmerkt, lit flinters dûnsje yn myn búk. Ik suchtsje hearber en kin de laits dy’t befrijend omheechbuollet mar kwalik ûnderdrukke. ‘Dus as ik it koart gearfetsje is jo konstatearring dat ús dochter hiel opmerksum is? Och hearkens fan wa soe se dat no ha?’\nGepost door Ypieblogt op 10:54:00\nGedicht publisearre op 6 maaie troch fers2.eu\n’k Soe dy lykas Húsman skild’rje wolle\ndyn brune tinne hier plúst’rich op ’e holle.\nHoutskoalswart, de barsten en de rânen\nfan dyn ylterige hannen.\nDyn djippe tearen lykas Woudwijk ien\nfoar ien houwe, út rûge grize stien.\nIt boarstbyld mei de ferware holle\nsoe ’k op in fuotstik sette wolle.\nIk sil it besykje yn in sonnet\nmar kin dy net belove dat ik dy nei ’t sin\nyn in fers fan fjouwer strofen byldzje kin.\nIk skets en hou, skras en ferset.\n’k Kin dy net yn wurden fange. Rûch opskuorre\nhingje ’k dy yn ’t húske oan ’e muorre.\nGepost door Ypieblogt op 01:46:00\nSuchtsje en stinne, it is betiden in drege befalling\nIn drege befalling\nSuchtsje en stinne, skriuwe is betiden in drege befalling. De iene kear giet it as ’t slydjaget, de oare kear kin ik stinne wat ik wol sûnder resultaat. Soms duorret dy befalling dan te lang en moatte der keunstgrepen oan te pas komme om de boel te befoarderjen. It bern moat er no ienkear út, netwier.\nDe lêste tiid moat ik nochal wat muoite dwaan om der in ferhaaltsje út te parsen. It bliuwt meastentiids by suchtsjen en stinnen. De skriuwmotivaasje is fier te sykjen. Om skriuwlinich te bliuwen besykje ik sa no en dan in koart ferhaaltsje te skriuwen op de side fan Schrijven Magazine: Ultrakorte Verhalen. Yn maksimaal 99 wurden moat der in ferhaal stean mei kop en sturt. Troch de beheining fan 99 wurden learst om skerper te skriuwen. Dizze wike wie it de ‘Schrijven Magazine UKV-vierdaagse’. De útdaging wie om yn fjouwer dagen, fjouwer koarte ferhalen deis te skriuwen. In hiele put by gebrek oan ynspiraasje. Mei muoite ha ik der fjouwer útstint.\n(ukv stiet foar ultrakorte verhaaltjes)\nSykjend nei ultime tips om kreativiteit en skriuwfreugde te befoarderjen, blêdzje ik troch it boek ‘De Blokkade’ fan Renate Dorrestein. Myn skriuwnocht hinget der wat sleau en lusteleas by. Spitigernôch draacht it boek ek gjin konkrete oplossingen oan. Op de Facebookside fan Schrijven Magazine slacht de ‘vierdaagsegekte’ ta. Wyls’t it linkerbrein – ferantwurdlik foar it analytyske, logyske tinkwurk -oeroeren draait, langet de rjochterhelft wanhopich op in kreative plensbui om myn skriuwblokkade fuort te spielen. Links makket daliks de rekkensom. Fjouwer ukv’s in fjouwer dagen, dat binne 16 ferhaaltsjes fan maksimaal 99 wurden, 1584 wurden dus. Rjochts krimpt yninoar fan ’e toarst…\nDe iene syn dea is de oare syn brea.\nSchrijvers schrijven niet over schrijven, lês ik yn in ukv, mar as skriuwers net oer skriuwen skriuwe meie wa dan wol? It boek De Blokkade, skreaun troch in bekende skriuwster mei talint giet oer: it gebrek oan ynspiraasje en ôfkar fan it skriuwen. It probleem koart gearfetten: de ynterne kritikus stiet warskynlik te skerp ôfsteld. Oplossingen omtrint it probleem, wurde troch de skriuwster net konkreet neamd. Het resultaat fan it skreaune is, 183 siden folskreaun oer in skriuwblokkade. Konklúzje: lije oan, en skriuwe oer it skriuwen, kin liede ta boekpublikaasje. Oplosse!\nMei pine en muoite\nWêr’t kreativelingen mei it hert op ’e tonge en blierren op ’e hannen 16 ukv’s op ‘e wrâld sette, pars ik mei muoite myn tredde sielige ukv út. Om’t de ûntsluting op har wachtsje lit, wurdt it bern mei de tange helle. Blau en sleau komt it op ‘e wrâld. Sels nei in ferme tik op ’e billen bliuwt de sa winske refleks út. It komt goed stelle deskundigen gerêst en nei it tatsjinjen fan soerstof komt einlik de ferlossende kreet. Stadichoan kleuret it kâlde blau nei waarm rôs.\nDe berte is folbrocht. It grutte genietsjen kin no begjinne, alteast dat is wat elkenien my tawinsket fia Facebook en appkes. Nei in dei donderje ik al fan de rôze wolk. It grutte genietsjen is ien grut lijen. Dei en nacht freget de lytse om fieding en ik krij blierren op de meast gefoelige lichemsdielen. De ‘vierdaagse’ is der neat bij. Ut ‘e liken lêst ik op Facebook de suksesferhalen fan lotgenoaten die ’t sûnder kleanskuorren de finish berikt ha. Ik sjoch net iens ljocht oan it ein fan de tunnel.\nGepost door Ypieblogt op 11:20:00\nDe byb, safolle mear as allinnich boeken\nHy hellet in blêd út it rek mei tydskriften, parkearret syn tas op de stoel njonken him en stekt syn fuotten langút ûnder de lêstafel.\nSy komt al beljend oanrinnen. ‘Wat, nee, dat mienst net, do soest dochs...!’ Mei in klap set se har cowboysbag op ’e tafel, pakt der in boek út, leit de telefoan der neist en ploft suchtsjend del.\nDer ûntstiet in wûnderlike konversaasje tusken dizze twa minsken, sa te hearren sitte se net hielendal op deselde golflingte, mar dat is no krekt it fermaaklike. Hy begjint it petear:\n‘Wat lêze jo?’\n‘In oarlochsroman, en jo?’\n‘De National Geographic, mar ik lês net, ik sjoch allinnich nei de plaatsjes. Nee, as ik al dy wurden lês krij ik in oerdoasis oan prikkels. Ik moat net tefolle oan ’e holle ha. Minsken prate sa ’n soad. Hieltyd dat werheljen fan wurden, dêr kin ik net oer.’\n‘Ik mei oars graach oer werhellingen. Sa’n film as de Titanic bygelyks, dy ha ’k wol fiif kear sjoen. Dêr kin ik gjin genôch fan krije. Op ynternet kin je guon programma’s weromsjen. Dat fyn ik sa handich, regelmjittich sykje ik efkes op útstjoering mist en...’\n‘Ik bin mear in natuerminske. Set my midden yn it bosk del en ik reitsje spontaan yn in transcedente steat, ik fiel ik my ien mei de beammen, myn trillingsfrekwinsje is dêr op ôfstimd tink ik. Yn de natuer fiel ik my zen. Witte jo wol dat de hiele wrâld út trillingen bestiet en dat elke enerzjy syn eigen frekwinsje hat.’\n‘Trillingsfrekwinsje, dêr sizze jo sawat, it dashboard fan myn auto trillet de lêste tiid sa. Der trillet konstant wat mei, en ik kin der mar net efterkomme wêr’t it weikomt. It is sa ’n ergerlik gelûd, soms jou ik der in huf tsjinoan, is ’t wer even oer, mar …’\n‘Mei in klankskaal kin je ek trillingen opwekke, dy fiel je troch je hiele liif hinne. Se sizze dat je dêr maklik fan yn in meditative mood komme. As je dat alle dagen dogge foardat de sinne opkomt, dan ha je dêr de rest fan de dei profyt fan. Ik tink dat ik sa ’n skaal oanskaf. Boink, boink, boink-mmmm… ’\n‘En jo buorren dan, of hawwe jo dy net?’\n‘Jawol, ik ha in buorman.’\n‘No sil er bliid mei wêze, mei sa’n klankskaal!’\n‘Ja, goed idee, ik jou buorman sa ’n skaal, kin der zen wurde. Dy man sit ek net lekker yn syn fel. Ja dat doch ik ... Hoewol … ?Nee, o, nee, aanst wurd ik hielendal gek fan buorman, sit dy idioat moarns ier en betiid op sa ’n skaal om te bonken. Nee, dat wurdt him net, fierstentefolle prikkels!\nSoksoarte petearen, ik hâld derfan, it is ien fan de redenen wêrom't ik sa graach yn de byb kom. De byb, safolle mear as allinnich boeken😁\nGepost door Ypieblogt op 13:35:00\nMinderweardichheidskompleks? Fuck it!\nIt is tradysje om by de iepening fan it nije seizoen fan de skriuwersark in stikje foar te lêzen út eigen wurk en wat te fertellen oer jins ferbliuw yn de ark. No wie de opset dit jier wat oars, der soe gâns mear publyk oanwêzich wêze om’t tagelyk ek de Rink fan der Veldepriis útrikt waard.\nIk fûn it foarútsjoch om as ‘amateur’ tusken al dy Fryske skriuwtalinten myn sechje te dwaan, spannend. Ik fielde my wat ûnwis. Soene se myn ferhaal wol ynteressant genôch fine of healwei ôfheakje? Miskien krige ik wol in black out. Foar de wissichheid skreau ik wurd foar wurd op wat ik sizze woe.\nNijsgjirrich strúnde ik ynternet ôf en googele de namme fan de priiswinner. Wie it tafal dat ik fuortendaliks op de kollum stuite, de Toan fan Willem Schoorstra, mei de ynspirearjende titel: “Fuck it minderweardichheidskompleks!” Krêftige wurden dêr’t ik krekt efkes ferlet fan hie?\nDe hiele dei bleaun dy wurden by my hingjen. As in mantra werhelle ik: Fuck it minderweardichheidskompleks, fuck it […] Sels jûns op bêd spûken se my noch troch de holle. Fuck it minderweardigheidkompleks. Ynienen seach ik it hiel helder. Fuck it minderweardichheidskompleks, it wie de reade tried yn it libbensferhaal fan ús mem.\nMem hie graach mear leare wollen, mar it wie oarloch en der wie krapte. Mear as de legere skoalle, siet der foar har net yn. Se hat har altyd minder field as minsken dy’t wol leard hiene. Opsjen by minsken dy’t wat leard hiene, dat wie fansels ek wol typearjend foar dy tiid. Wat master, dokter of dûmny sei, dat wie sa, dêr gongen je net tsjinyn.\nMem hie de tiid net mei en master wâlde it minderweardichheidsgefoel der noch in kear ekstra yn mei syn útspraak: ‘Ach, jullie daar uit die oude mar,’ mei oare wurden; bern dy’t dêr weikamen wiene minder wurdich.\nNo sizze se dat guon patroanen fan generaasje op generaasje trochjûn wurde. Soe ik dan ûnbewust wat fan dat minderweardichheidskompleks fan har oernommen ha. Soe it dêr weikomme dat ik my somtiden sa ûnwis fiel oer myn kinnen, mysels sa denigrearjend betitelje as ‘amateur’ en mysels betiden sa lyts fiel tusken minsken dy’t ‘presteard’ ha.\nDan moat ik der dus no foar soargje dat dit patroan trochbrutsen wurdt en dat ik it net (ûnbewust) trochjou oan myn bern. Oe geine, der wurdt myn namme omroppen, ik bin oan bar om myn sechje te dwaan. It hert kloppet my yn ‘e kiel as ik it poadium opstap. Ik helje in pear kear djip azem en rjocht de rêch. Fuck it minderweardichheidkompleks!\nGepost door Ypieblogt op 02:14:00\n‘Hmm-mmm ja-a ik kom zo.’\nMamma stiet whats-append foar my te wachtsjen by de kassa. It kassafamke neamt it einbedrach en wachtet op it beteljen, se kriget gjin reaksje. Se wachtet en wachtet, mar mama appt ûnfersteurber troch.\nDe rij achter ús wurdt langer. Ik begjin my te ergerjen en twivelje, sil ik wol, sil ik net? ‘Wêr wachtsje we eins op?’ freegje ’k kwasy nonsjalant oan it kassafanke. De felle blik as mama fan har snoadfoan opsjocht docht my besluten om my fierder mar stil te hâlden. Mama skrommet evensagoed net om it whatsapp-berjocht noch even ôf te meitsjen.\nBy de servicebaalje wer itselde tafriel. Lytse krolkop besiket de oandacht fan mama te lûken troch har oan ‘e bokse hingjen te gean, mar mama jout gjin azem. Se sjocht oer har dochter hinne wyls’t de tommen obsessyf oer it touchscreen glydzje. De lytse pjut set haar lêste troef in …\nGepost door Ypieblogt op 12:04:00\nAchlum, Fryslân , Netherlands\nAanmelden bij ypieblogt.bogspot.com


Newlytics: In nije manier om jo marketing te begripen | Martech Zone\nMoandei, maaie 23, 2016 Moandei, maaie 23, 2016 Douglas Karr\nNei't wy mei in oantal lytse en grutte bedriuwen wurke hawwe yn meardere yndustryen en ferskate media, hawwe wy konstant in fûneminteel probleem sjoen fan bedriuwen dy't har ROI foar marketing net kinne bepale. Sels mei grutte bedriuwen dy't teams fan marketeers brûke mei in protte jierren ûnderfining, ûntbrekt de mooglikheid om resultaten direkt werom te spoaren nei útjeften.\nWylst digitale marketingbanen lykas PPC-reklame minsken hawwe tastien de line te lûken tusken har útjeften en har weromkommen, brûke de measte bedriuwen en minsken de gegevens dy't se krije om dit eins effektyf te dwaan.\nIt fûnemintele probleem is dat hoewol gegevens in soad oanbiede, de mooglikheid om it te begripen net is, en faak wurde ferkearde oannames makke (lykas it hawwen fan 10 000 folgers op ús Facebook-pagina is in doel en sil resultearje yn ferhege ferkeap).\nNewlytics folget marketing ROI\nEn dus, om dit probleem op te lossen, begon wy in systeem te ûntwikkeljen om it wurk te dwaan foar marketeers. De basisfoarsjenning fan Newlytics is ienfâldich; jo uploade budzjetten foar ferskate marketingaktiviteiten, ferbine Newlytics oan jo marketingwegen, en it ferbynt de punten tusken jo útjeften en hoe't leads binne makke.\nTroch in stap fierder te gean, kinne jo Newlytics de ferkeap markearje, kosten per lead en kosten per ferkeapynformaasje ûntdekke, en fisuele trechters brûke om út te finen hokker avenuen jo de bêste resultaten jouwe.\nLeads folgje - Newlytics folget automatysk leads dy't ynfierd binne op in webside, mei it opnimmen fan ien trackingpixel. Mei liedend folgjen kinne jo ek ferkeap folgje, folgje hoe't de persoan dwaande is mei de webside foardat hy in lead genereart, en deistige ferkeap- en leadynformaasje folgje.\nMarketingtrechters - Newlytics folget automatysk wêr't leads weikomme en hoe't de brûker dwaande wie mei de webside foardat hy in lead waard. Marketingtrechters kinne jo fisueel sjen wêr't jo útjeften hinne geane, en wêr't leads komme, wêrtroch it maklik is de bêste manier te finen om te ynvestearjen yn jo marketing.\nLink nei in berik fan wegen - Newlytics keppelt nei Google Adwords, Mailchimp en folget automatysk trefwurdlist foar jo webside. Yntegraasje fan sosjale media en guon oare geheime metoaden binne op it stuit ek yn 'e pipeline.\nNuttige ark - As ûnderdiel fan 'e marketing tracking folget Newlytics klikken oer jo heule webside, tegearre mei alle analytyske gegevens om jo in maklik te begripen oersjoch te jaan oer hoe't jo webside presteart. Dizze ark yn kombinaasje mei lead- en budzjet-folgjen jouwe jo in sterk begryp oer hoe't jo it measte út jo marketing krije.\nAgintskip sertifikaasje - Newlytics omfettet in buro-sertifikaasje foar ynstânsjes dy't 10 of mear kampanjes folgje. Dit soarget foar in geweldig ferkeappunt om ta te foegjen oan jo arsenaal - en toant kliïnten dat jo wite hoe't se de bêste resultaten foar har kinne krije. Oanfoljende sertifikaten sille wurde yntrodusearre om jo ekspertensnivo as buro te ûnderskieden.\nWês lid fan Newlytics\nNewlytics is op it stuit taret op privee beta-testen. Registrearje gewoan en jo kinne genietsje fan betide tagong en bydrage oan de ferbetteringen fan it platfoarm foardat it iepenbier wurdt frijjûn.\nRegistrearje foar Newlytics\nUnike útstel foar kosten\nBy it ûntwikkeljen fan Newlytics wie ien fan ús haaddoelen om in platfoarm te meitsjen dat brûkerfreonlik en kosteneffektyf genôch is foar elke lytse as grutte bedriuw om te brûken. Hjirtroch omfettet Newlytics in FERGESE opsje foar it folgjen fan ien kampanje, dy't ideaal is foar eigners fan lytse bedriuwen.\nBuro's en gruttere marketeers hawwe in fleksibel prizenmodel beskikber dat se unbeheinde nije kampanjes tafoegje kin as en wannear't it nedich is.\nTags: agintskipburo sertifikaasjeanalytyske buro sertifikaasjesertifisearringgoogle adwordslead analytyklead folgjenmailchimpmarketingtrechtersnijjiersfolget leads


Bliid fan kij yn de greide | Omrop Fryslân Skip to main content\nBliid fan kij yn de greide 21 jun 2007 - 12:14\n0 reaksjes Nederlanners wurde bliid fan it sjen fan kij yn de greide. Dat docht bliken út in ûndersyk fan it buro TNS/Nipo. Súvelprodusint Friesche Vlag joech opdracht foar dat ûndersyk. Oanlieding foar it ûndersyk is de yntroduksje fan 'weidemelk' troch Friesche Vlag. It docht bliken dat leafst njoggen fan de tsien Nederlanners wakker fleurich wurde fan kij yn de greide.\nKorreksje meldeLês foarTrefwurden: argyfView the discussion thread.Diel dit berjocht op: 21-06Asyl krijt mear wylde hûnen 21-06Mear jongeren foar rjochter Besjoch ek...


Hy strielde jeugd, krêft en iepenheid út. Wie lang en meager. Strak spikerbroekje, simpel himd. Oan alle fingers hie er ringen, moaie ringen. Dy om 'e tomme wie it breedst. Hy seach sykjend om him hinne. It wie behoarlik fol. Dat er op my ta stapte, koe gjintafal wêze.\nNee, ik die gjin takomstmassaazjes, dat wie dy frou yn it kantoarke mei de sletten doar. Se seach strang, mar die har wurk mei waarmte. Hy leaude der oars net sa yn (‘Ja, ja’), mar no moast it even.\nIn man mei sensuele lippen kaam by ús te stean.\n‘Ik haw krekt west, man, man, wat fielt dat goed!’\n‘Wat docht se dan?’\n‘Ja hallo, as soe ik dy dat evenyn dyn wachttiid útlizze kinne.’\nWy kearden ús fan him ôf.\n‘Ho ris, jim binne krekt wat ik nedich haw. Myn frou hat my ferlitten en sakrekt haw ik ûntdutsen wêrom't ik myn earste freon net beethâlde mocht.’\nDat makke ús krekt nijsgjirrich genôch om wer in heale slach te draaien.\n‘As ik dy sa sjoch dan hiesto my net ôfward as ik dy beethâlde woe.’\n‘As ik dyn freondin wie, wie ik fuortrûn foar't ik dyn frou wurde koe.’\nIk frege oft se skoare woene of sa. Nee, fansels net. Se kamen nea yn sokke gelegenheden, dat wie net nedich. Mar nijsgjirrich, no?\n‘Se fertelt dy neat oars as watst al witst’, sei ik, pratend út ûnderfining.\nMyn freondinne en ik hiene tegearre besletten om dizze jûnen te hâlden. Der wiene sa-folle minsken dy't net wisten wa't se wiene of wat se woene. Wy hiene ûntdutsen dat wy snapten wat oaren soms net seagen en dat wy dat diele koene. Dat joech enerzjy.\nWe noegen in tal minsken út foar in feestje, lokten harren mei spiritualia en in fergeze takomstfoarsizzing yn 'e foarm fan in lichemslêzing en boekten in hiel protte resultaat. Dat sy betelje moasten en wy om selskip sochten wiene motiven dy't wy altyd as suver ferdigenje koene. Wy setten minsken faak op it goeie spoar.\nDe man mei de moaie lippen brocht in redenearring nei foaren:\n‘Leafde moat sûnder lok bliuwe, oars stjert hja.’\n‘Leafde moat romte jaan, oars is der gjin lok’, sei de man mei de moaie ringen.\nMar doe wie hy oan bar en hy bleau hast wol in healoere fuort.\n‘Ik snap der hielendal neat fan’, sei er doe't er weromkaam, ‘se freget my hoelang ik noch ûntkenne wol dat ik biskseksueel bin.’\nIk glimke tefreden en naam him mei nei ien fan de blomkebanken.\nHy wie yn 'e war, mar net wanhopich. Hy hie niis har hannen field en dat binne krekt strykizers as se yn foarm is. Wat soe it lekker streakje op syn strakke bonkerak.\nIk skode ticht tsjin him oan, hie myn spesjale fiskje hast weryn 'e fûke.\nKrekt doe't ik mei myn ûnwjersteanbere eachopslach de festing nimme woe, kaam myn freondinne har kantoar út, in oere te gau.\nSe seach my feninich oan, draaide mei in wreed gebaar it felle ljocht op en sei:\n‘Slutingstiid! Ik haw myn nocht fan dit ferrekte relaasjegedoch. Jim bliuwe allegear allinnich as jim sokke kloatsékken binne en dat is eigen skuld. En do ûntrouwe hûn, sikest mar in oare weiten hin.’


Geweld tsjin Snitser man | Omrop Fryslân Skip to main content\nGeweld tsjin Snitser man 07 mrt 2012 - 10:36\n0 reaksjes De plysje hat tiisdei twa Snitsers (18) oanhâlden op fertinking fan iepenlike geweldpleging. Op de Kapelstrjitte passearde in man (50) út Snits in parkearde auto. De twa jonges kamen út de tsjinoerstelde rjochting. Se bedrigen de man, lutsen him omfier en lutsen syn jas stikken. In tsjûge belle 112 en filme de fjochterij mei syn mobile telefoan. Op grûn dêrfan koe de plysje de jonges oanhâlde. It slachtoffer hat oanjefte dien.\nKorreksje meldeLês foarTrefwurden: SnitsplysjegeweldView the discussion thread.Diel dit berjocht op: 07-03Brân yn bulten ôffal Ljouwert 07-03Slipjacht giet om firus oer Besjoch ek...


ONS ûnderút by Kozakken Boys | Omrop Fryslân (advertinsje)\nONS ûnderút by Kozakken Boys 20 sep 2014 - 16:28\n0 reaksjes Nederlands Trainer Bert Hollander - Foto: awfoto.nl\nOanfierder Chris de Wagt\nONS Boso Snits hat sneon mei 3-1 ferlern fan Kozakken Boys. Yn Werkendam kaam de thúsploech al nei 3 minuten spyljen op foarsprong. Age Wim van der Zee makke der tsien minuten letter 1-1 fan. Yn de 38e minút wie it lykwols op 'e nij Kozakken Boys dat de lieding naam. Yn de twadde helte smiet Kozakken Boys de wedstriid yn it slot mei de 3-1 yn de 55e minút. In Snitser skot bedarre noch op de latte, mar tichteby kaam de ploech fan trainer Bert Hollander net. Kozakken Boys spile de wedstriid kontrolearre út.\nKorreksje meldeLês foarTrefwurden: SnitsfuotbalKozakken BoysONS Boso SnitsView the discussion thread.Diel dit berjocht op: 20-09Brânwacht befrijt kat út auto 20-09Winst foar Drachtster Boys Besjoch ek...\nBeker: Cambuur lottet Ajax, Hearrenfean nei IJsselmeervogels Juster, 23:40 SC Cambuur hat in swiere tsjinstanner lotte yn de achtste finale om de KNVB beker. De Ljouwerters spylje thús tsjin Ajax. Dat is tongersdeitejûn... SC Hearrenfean nei achtste finale KNVB beker Juster, 22:36 Sportklup Hearrenfean hat de achtste finale fan de KNVB beker helle. Se wûnen tongersdeitejûn yn Eindhoven mei 2-1 fan FC Eindhoven. Hearrenfean... Earste peal fan weneilân Houkepoort by Snits sit yn 'e grûn Juster, 17:14 De bou fan it nije weneilân Houkepoort yn Snits is los. Tongersdeitemoarn waard de earste heipeal foar de tagongsbrêge nei Houkepoort yn 'e grûn... Stijn Schaars yn seleksje Nederlânsk alvetal Juster, 15:13 Middenfjilder Stijn Schaars fan Sportklup Hearrrenfean is opnaam yn de seleksje fan it Nederlânsk alvetal foar de oefenynterlân tsjin België, op 9... (advertinsje)


Prikslydzje yn Earnewâld | Omrop Fryslân (advertinsje)\nPrikslydzje yn Earnewâld 31 des 2008 - 14:40\nYn Earnewâld wurdt kommende freed foar it earst sûnt seis jier wer in prikslydwedstriid hâlden. Der sil in ôffalwedstriid hâlden foar manlju en froulju. Elk rydt twa kear tsjin deselde tsjinstanner en wa't twa kear wint giet troch nei de folgjende omloop. By in kamprit moat der noch in kear striden wurde. Sa bliuwe úteinlik de winners oer. De dielnimmers kinne harren jûns fan sân oere ôf opjaan.\nKorreksje meldeTrefwurden: argyfLês foarView the discussion thread.Diel dit berjocht op: 31-12Fjoerwurkôfstekkers oanhâlden 31-12Folders oer fermiste man Besjoch ek...


Nije fearboat kin net oanlizze | Omrop Fryslân (advertinsje)\nNije fearboat kin net oanlizze 13 mrt 2008 - 19:23\nDe nije snelboat fan rederij Doeksen kin op de earste dei dat er fart noch net op Skylge oanlizze. It skip wurdt op 18 april foar it earst ynset yn de tsjinstregeling. It spesjaal op maat makke ponton is dan noch net klear. De ôffearten om healwei fjouweren op 18 april en dy fan in wike letter binne dêrom annuleard. Doeksen set de Koegelwieck yn. Passazjiers fernimme neat fan it probleem, neffens de rederij.\nKorreksje meldeLês foarTrefwurden: argyfView the discussion thread.Diel dit berjocht op: 13-03Friezen sunich mei wetter 13-03Wrâldrekords Marrit Leenstra Besjoch ek...


Hippodroom: 1400 besikers | Omrop Fryslân Skip to main content\nHippodroom: 1400 besikers 12 aug 2003 - 00:00\nDe útstalling 'Hippodroom' yn Bûtenpost, ta gelegenheid fan it fyftichste Concours Hippique, hat 1400 besikers lutsen. Fanwege it jubileum wie der yn de Herfoarme tsjerke in útstalling te sjen fan it wurk fan tsien keunstners. Alle wurken hiene it hynder as tema. De measte minsken kamen ferline wike woansdei op de dei fan it Concours. Mar ek op oare dagen wisten de minsken de eksposysje te finen.


It Ljouwerter toanielseizoen.\nIt folk, dat langer nei de Ljouwerter Harmonie ta reizget, hat al njonkelytsen de kultus fan it oereingean ynfierd. Goed forstean, de kultus fan it steande hantsjeklappen nei elk stik wurk dat op 'e planken forset is. Dat jildt foar muzyk sagoed as foar toaniel. Yn ús griene jierren yn Hollân gyng it by in konsert sa om en ta, dat allinne de dirigent stie to bitankjen, en dat, nei't er op syn minst trijeris weromroppen wie, hy syn musici pas de wink joech fan 'e stoel to kommen. En dan earst riisde it folk ek oerein en gyng der in formoedsoenjende geastdrift oer alleman. Dat wie by útsûnderingsgefallen, as der wier-wier hwat tige moais bean wie.\nIenkear, yn 'e âlde Harmonie, mei de losse stuollen, hawwe wy it meimakke, dat de lju boppe op dy stuollen kladderen. Dat wie by it earste konsert fan Vera Janacopoulos; der wie mar in foech espel minsken yn 'e greate seal, mar dy wiene sa ûnder bislach fan 'e doe noch ûnbikende Grykske sangeresse rekke, dat hja har útskroevenens gjin rie wisten.\nTsjintwurdich rize, al is de útfiering de nuete kant neist en it wurk sèls mar stadich, alle bywêzigen, publyk en orkest, oerein en it soe jin neat gjin nij dwaen, dat as de stuollen it talieten - hwat dy aldergeloks net dogge -, it moade wurde soe en klim dêr alle kearen boppe-op. En by it toaniel is it krektallyk. Net sadré giet it doek nei de lêste akte fannijs omheech, of dêr stommelet in part fan 'e taskôgers al oerein, sels as in ûnbitsjuttend kluchtspultsje mar frijhwat foech spile is, en nei trije kear omheechheljen stiet de hiele seal yn 'e hannen to slaen.\nDat is allegearre wol tige noflik foar de útfierenden, mar oft it Ljouwerter publyk dêr de spylders of harsels in deugd mei docht, stiet by ús noch to bisjen. Al to maklike suksessen stipelearje net it peil fan 'e útfierings en it moat der út dat wy ús dit seizoen wolris ôffrege hawwe, oft de Ljouwerters, goe- folk, nou wier mar alles foar leaf nimme hwat hja foarset krije, en der dan ek noch tankber foar binne.\nUnderwilens is der foar de geastdrift fan it publyk dochs\nwol in graedmjitter. It liket nou ienkear ôfpraet to wêzen dat wy allegear stean geane, mar bytiden nimme de lju moai gau hakken op. En fierders is der, hwat it oereingean oanbilanget, ek wol forskeel yn spontanens. Soms giet it hoarterich en stoatterich, mar in inkelde kear liket it, oft der diggelfjûr troch it hiele folk slacht, oft se fan har sit rêd oerein spring'e. Lyk as nei de opfiering fan Arthur Miller's stik ‘De Vuurproef’, dat dit seizoen de útsetter wie en dat dúdlikerwize djippper ynsloech as al it eardere.\nDat der ûnder dat eardere net folle brets roun, lei him net allinne oan 'e opnimstichheit fan 'e Ljouwerters, hwa't alles wol bêst wie, mar foar in net lyts part oan 'e kwaliteit fan hwat der biskikber wie, by 't winter. Dat koe perfoarst net folle sprekken lije.\nDer hat yn 'e toanielwrâld noch al hwat dalje west, sûnt it Amsterdams Toneel Gezelschap it oer joech. It wenstige forhúzjen fan spylders en spylsters út it iene selskip yn it oare kaem faker foar as plichte en yn Arnhem kaem in nij selskip ta stân. Theater, dat op plakken de reamme der hwat ôfhelle, mar dy spitigernôch wer oanlinge mei dreage molke. Fan de selskippen dy't wier ta greate dingen yn steat wiene, bleauwen oer: De Nederlandse Comedie, de Haagsche Comedie en it Rotterdams Toneel. Fan dy trijekaert is de Haagsche Comedie mar min ‘yn 'e provinsje’ to krijen, wylst it Rotterdams Toneel it swier to forduorjen hie mei ynterne swierrichheden, dy't op 'e iene of oare wize har wjerslach hiene op 'e kar fan 'e stikken, dy't lang net altyd útstiek. Dêr waerd Kunst aan Allen de dupe fan; dy foriening krige in stik fan Noel Coward oanbean as ‘première’ en sylde dêr, op 'e namme ôfgeande, happich mei yn. Mar yn wierheit krige hja in hwat opgnist jeugdwurk fan dy skriuwer foarset, dat al twaris fan oare ploegen en ûnder oare titels, mar nou as ‘Voor iedere vrouw komt eens de tijd’ op ús planken postuerde. Hawar, it joech tiid en taliz Loudi Nijhoff yn in blijspulrol to sjen en dat makke it dochs wol de muoite wurdich.\nDit seizoen hat de romte fan blijspullen jown; tsien fan 'e fyftjin stikken dy't gyngen hearden der ta. Nou hawwe wy neat tsjin in blijspul, en wy bigripe mâlle skoan dat it publyk net altyd foar yng'eande problemen en ‘swiere stikken’ komme wol to stean, mar ek wolris fordivendaesje sûnder mear siket. In goed blijspul mûlket ús ornaris alsagoed as in saneamd ‘tiidsstik’, dêr't de skriuwer de mei-\nspyljenden yn brûkt as libbene gramofoanplaten om it publyk op 'e hichte to bringen fan syn - gauris frijhwat wiffe en hast altyd hurd yn it neigean reitsjende - idéën oer de fragen fan 'e tiid. Soksoarte stikken kinne fansels nijsgjirrich wêze, mar hja formoardzje op 'en dûr it toaniel, om't hja it wêzentlike toanielspyljen ûnmûglik meitsje. De Ingelske spylder en toaniellieder Granville-Barker hat syn Frânske kunstbroer Jacques Copeau ris skreaun: ‘The art of the theatre is the art of acting, first, last and all the time’.\nDoe't wy, nei it huldigjen fan Rika Hopper, yn Ljouwert hwat sieten to neipraten mei Caro van Eyck, dy't de foargoed ôfgeande aktrice sa krigel en tige knap bystien hie yn ‘Anastasia’, kamen wy dêr ek op. Dat stik hat einliks in tige swakke tekst en tomin yntrigue, mar it is in sterk spyl-stik. En Caro van Eyck, dy't der fandatoang'eande alles út helle hie, ornearre, hja die dit wurk alsaleaf as it spyljen yn 'e moderne forstanlike stikken op syn Christoper Fry's. De tekst die der net sa folle ta, as der mar spile wurde koe. Fansels moat men soks net al to earnstich nimme; foarearst moat de tekst ommers méi de spylmûglikheden bringe en dêrby, der binne teksten dy't troch de ieuwen hinne har deugd biwiisd hawwe, hokker styl-fan-spyljen der ek op tapast waerd. En dy styl sit noch al hwat rek en krimp yn. Mar ja, dat binne dan ek de klassiken.\nNei dizze algemiene skôging kin men oer de balâns fan dit seizoen koart wêze. It bigoun treflik, mei de opfiering fan Von Hofmannsthal syn ‘Een moeilijk mens’ (Der Schwierige) troch de Nederlandse Comedie. De regisseur, de Dútsker Dr Ludwig Berger, dy't hjir by ús al lang foar de oarloch ynboargere wie, hie it gehiel yn 'e krekte healtoanen set en binammen Han Bentz van den Berg en Ellen Vogel slagge it syn bidoeling's masterlik to forwêzentlikjen. Yn it lêstoan fan 'e winter kaem dit selskip wer, nou mei ‘De Vuurproef’, it stik der't yn dûbelde sin gâns rop fan gie. Fannijs koe men fêststelle hoe't it ‘métier’ dizze ploech tabitroud is. Van Dalsum wie nou regisseur en men koe fan tinken wol hawwe dat de toanielplanken dizze reis yn twaën sprutsen wurde soene, hwant Miller liicht der op 't lêst ek net om. Der waerd spile dat de stikken der nei fleagen en it folk gyng oan 'e ein net allinne stean, hwat nou ienkear ‘mos’ is, mar it sloech in roffel foar Han Bentz van den Berg. It biwiisde dêrmei, it alhiel mei de útspraek fan Granville-Barker, nyskes oanhelle, iens to wêzen. Dochs wol in moedich teken!\nNei ‘Een moeilijk mens’, einliks foaral ornearre foar de fynpriuwers, folge de klimaks fan ‘De Storm’, Shakespeare syn lêste stik, dêr't de Haagsche Comedie yn 'e regy fan Cees Laseur mei kaem foar Kunst aan Allen. Van Dalsum as Prospero, Myra Ward as de loftgeast Ariël, licht as in pûsterke en de hiele seal weitôgjend. In hast folmakke opfiering, al hie de tekst - dy't by Shakespeare dan dochs wòl wichtich is - hjir en dêr better syn gerak krije kinnen. Mar Myra Ward joech harres sûnder wryt of slyt!\nNei ‘De Storm’ liken de heechste troeven tonearsten útspile to wêzen. Der folge in steal blijspultsjes: ‘Moord bij open doek’, it iennichste sukses fan ''e jong'e en alwer stjerrende Rotterdamse Comedie, ‘Paard eet hoed’ fan Theater, ‘Voor iedere vrouw.....’ fan it Rotterdams Toneel en ‘Oost-West, Egypte best’ fan de Rotterdamse Comedie, dy't dêrmei grif gjin langsten oprôp nei har fuortbistean.\nKrekt doe't de rjochte toanielleafhawwer de wurge holle al hingje liet, kaem de deis foar Aldjier it Rotterdams Toneel mei in oerwinningskrânske foar de toanielspylkunst troch de opfiering fan Graham Greene's: ‘De kamer waarin wij leven’. As stik faeks hwat de cerebrale kant neist, mar it waerd in bysûndere prestaesje troch it spyljen fan Ko Arnoldi, Magda Janssens (dy't der in rol yn hie dy't har alhiel paste) en Andrea Domburg.\nNei't Kunst aan Allen syn leden traktearre hie op it bêste fan 'e twa blijspullen dêr't Het Vrije Toneel fan 't jier mei foar it ljocht kaem (‘Escapade’ fan Roger Mac Dougall), sloech de potserichheit wer foar master op. Harmonie en Vriva setten har leden in ‘Don Camillo’ foar, dy't troch de film al sa al-omfiemjend for-bylde wie, dat sels Van Dalsum der op 'e planken net folle nij libben yn krije koe. Theater hie dit stik foar kaststik ornearre, dêr't it selskip, dat minnichjes út ein set wie, driuwend forlet fan hie. Mar toaniel dat slaefsk de film neibaut is gjin toaniel. Nei ôfrin sei mannichien: ‘Jow my dan mar Fernandel yn 'e film’. De Haagsche Comedie kaem mei de jubilearjende Cees Laseur mei it dinkje-fan-neat fan Sacha Guitry: ‘Luistert u niet, dames’. Doe earst kaem der wer hwat dat de muoite wurdich wie, mei't Theater it rêdden hie en liz bislach op Rika Hopper har ôfskietourné. Dy hie in keizerlike rol bigeard en hat dy yn ‘Anastasia’ ek krige. Dizze foarstelling hat Theater jin pas mei biwiisd dat de\nploech rjocht fan bistean hat en yn wierheit in ensemble ta syn foldwaen hat. Mar hja móásten dan ek net swak byspylje om tsjin in feterane as Rika Hopper op to kinnen!\nNoch efkes in flinterdinkje fan Het Vrije Toneel, diskear foar De Harmonie, dêr't ‘Graag of niet’ die bliken wol yn del woe. Dêrnei hifke de Nederlandse Comedie de krêften fan it Vriva-publyk mei Ank van der Moer har wol tige forheftige tragyk yn ‘De grote Stilte’, sûnder mis net it sterkste stik fan Rattigan, en yn 'e regy fan Han Bentz van den Berg ek net botte oertsjûgend brocht. Likegoed dochs wol in toanielwurk fan wearde.\nIt lêste stik fan by 't winter, ‘De Vuurproef’, hiene wy it al oer. Bliuwt noch oer, it oantinken op to roppen oan in Frânsk selskip, it Parizer ‘Théatre Hébertot’, dat hjir kaem mei in pear kluftige dinkjes (Racine syn iennichste blijspul ‘Les Plaîdeurs’ en de âld-Frânske klucht ‘Maître Pierre Pathelin’), om ris efkes yn in pear ûre tiid sjen to litten, hwat nou einliks wol tempo op 'e planken bitsjut. En mei rjocht en reden dêr in razend sukses mei hie. Mar sà leare wy it hjir nea net!


Tsjerke fan Ousterhaule - Wikipedy\nDe earste tsjerke fan Ousterhaule waard boud yn de Midsiuwen, grif yn de 15e iuw. Der binne noch kleastermoppen foar brûkt.\nEartiids stiene yn de Ouwster Trijegeaën trije roomske parochys, ien yn Ousterhaule, ien yn Ouwster-Nijega en ien yn Oldeouwer. De Ousterhaulster pastoar Cornelius Poppius waard Lutersk. De Steaten fan Fryslân ferbiede yn 1580 it katolisisme. Geastliken koenen dûmny wurde, óf roomsk bliuwe mei libenslang pensjoen, mar dan mochten se har net mear mei de roomske earetsjinst ynlitte of pastoar bliuwe, mar dan moasten se Fryslân ferlitte. De trije parochys yn de Ouwster Trijegeaën gienen op yn “De Nederlandsch Hervormde Gemeente van Ouwsterhaule c.a”. Der wiene fierstente min dûmny's en it soe noch 23 jier duorje, oant 6 desimber 1603, eardat de earste dûmny beroppen waard.\nNei de Reformaasje kamen de preken dy't folle langer duorren as de roomske mis, dat der moasten banken en stuollen komme. Yn 1725 waard de wei fan Ousterhaule nei De Wite Peal oanlein en waard Ousterhaule nei 1730 de haadtsjerke.\nIt mei reid en holle pannen dekte dak krige no glêde, platte, blauwe pannen. Boppe-yn de tsjerke kaam in ferwulf sadat de bynten net te sjen wienen. De flier fan liem en grêfstiennen waard doe in houten flier. De stien dêr't yn de roomske tiid it alter stien hie, ferdwûn ek ûnder de houten flier. Op de izeren muorre-ankers stiet it jiertal fan de restauraasje. It klokhûs op de noardeastkant fan de tsjerke waard doe ôfbrutsen omdat der in mei lead beklaaide toer op de tsjerke kaam. Yn 1802 is der in klok yn de toer komd mei it opskrift In het jaar, één duizend zeshonderd twintig en vier heeft Hans Falck van Neurenberg mij gegote.\nOmdat de tsjerke der net moai útseach waard de muorre yn 1877 beklaaid mei reade stien en kaam der ek in oargel yn de tsjerke. Yn 1919 waard de klok ferfongen troch in nijenien út Heiligerlee mei as opskrift : "Als mijn moeder sedert 1624 deed, wensch ik na dezen te doen 1919”. Dizze klok is op 30 april 1943 stikkenslein troch de Dútsers en troch it galmgat nei bûten smiten. Yn 1948 liede der wer in nije klok. Yn de 20e iuw wienen der meardere restauraasjes. By dy fan 1976 is “it stek” foar út de tsjerke helle en binne de grêfstienen dy't ûnder de flier leinen foar yn de tsjerke lein. Yn 2001 is de muorre fan reade stientsjes út 1877 wer ôfbrutsen sadat de âlde bûtenmuorre wer te sjen is.\nTinkteken Jetze Veldstra\nUntfongen fan "https://fy.wikipedia.org/w/index.php?title=Tsjerke_fan_Ousterhaule&oldid=985428"\nDizze side is it lêst bewurke op 19 feb 2020 om 09.41.


Oefening brânwacht op Skier | Omrop Fryslân (advertinsje)\nOefening brânwacht op Skier 27 jul 2011 - 07:06\n0 reaksjes Foto: Mattijs Boom, Brânwacht Noardeast-Fryslân\nBrânwacht, KNRM en plysje hawwe tiisdeitejûn in grutte oefening hâlden op Skiermûntseach. By de oefening rekke in tsjinstauto fan Natuermonuminten yn de brân en feroarsake in grutte natuerbrân. Der wie in bysûndere rol foar de boeren op it eilân, dy't mei harren tanks wetter oanfierden. Kommandant Henk van der Veen fan de brânwacht yn Noard-East Fryslân is tefreden oer it ferrin fan de oefening.\nKorreksje meldeLês foarTrefwurden: argyfView the discussion thread.Diel dit berjocht op: 27-07Min waar goed foar musea 27-07Boartersplak nominearre Besjoch ek...


Leskiste oer skiednis Ljouwert | Omrop Fryslân (advertinsje)\nLeskiste oer skiednis Ljouwert 20 feb 2011 - 16:29\n0 reaksjes In leskiste mei archeologyske fynsten giet de kommende wiken de Ljouwerter basisskoallen bydel. De fynsten komme foar in grut part fan de opgravings by it Aldehoustertsjerkhôf in pear jier lyn. De kiste heart by in spesjaal berneboek skreaun yn opdracht fan it Histoaryk Sintrum Ljouwert, HCL. Yn it boek stean ferhalen oer Ljouwert yn it jier 100, it jier 600 en it jier 1500. Mei it boek wol HCL de bern yn de kunde komme litte mei de betide skiednis fan 'e stêd.\nKorreksje meldeTrefwurden: argyfLês foarView the discussion thread.Diel dit berjocht op: 20-02Westra rapper as Contador 20-02Snits Wyt Swart wint knap Besjoch ek...


Omrop Fryslân: Nije ynspraak-foarm Ternaard stapke tichteby\nNije ynspraak-foarm Ternaard stapke tichteby\nIt saneamde 'omgevingsproces' foar Ternaard is in lyts stapke tichteby kaam. Sa'n proses is in nije wize fan ynspraak fan de regio oer it eigen gebiet. Ynwenners fan Ternaard griepen nei dizze mooglikheid om mear grip te krijen op de gaswinning,...\nLês mear oer: Nije ynspraak-foarm Ternaard stapke tichteby.\nOarlochsferhalen: Yfke de Hoop by Winaam\nFerhalen fan minsken dy't de Twadde Wrâldoarloch meimakken, komme der hieltyd minder. Dochs binne se der noch. Faak binne it no jeugdoantinkens fan minsken dy't as bern of jongere de oarloch meimakken. Se binne no yn de tachtich of ...\nLês mear oer: Oarlochsferhalen: Yfke de Hoop by Winaam.\nAntoinette de Jong nei Team LottoNL-Jumbo\nAntoinette de Jong hat in nije reedridersploech. De 23-jierrige Rotster tekene hjoed in twajierrich kontrakt by Team LottoNL-Jumbo. De Jong foarmet mei Olympysk kampioene op de 3000 meter Carlijn Achtereekte en de junioarewrâldkampioene Joy Beune...\nLês mear oer: Antoinette de Jong nei Team LottoNL-Jumbo .\nTsien finalisten Liet 2018 binne bekend\nDe tsien finalisten fan Liet 2018 binne moandei yn De middei fan Fryslân bekend makke troch Yvonne Bleize, foarsitter fan Liet. De finalisten binne: Klaske, Lammy Bruyns & Friends, Toussaint, Days to Imagine, Astrid en Else, Albert van der...\nLês mear oer: Tsien finalisten Liet 2018 binne bekend.\nVVD en CDA wolle fierder mei Weststellingwerfs Belang\nVVD en CDA yn Weststellingwerf wolle fierder mei Weststellingwerfs Belang as nije koälysjepartner. Beide partijen sjogge in gearwurking mei Sociaal Duurzaam Weststellingwerf net sitten. Se fine it nije SDW in partij dy't syn besteansrjocht noch...\nLês mear oer: VVD en CDA wolle fierder mei Weststellingwerfs Belang.\nFeanster moat sel yn foar oplichting fia Marktplaats\nIn man (27) fan It Hearrenfean moat tsien moanne de sel yn om't er minsken en webwinkels oplichte hat. De man bea mei syn frou boeken en boartersguod te keap oan op Marktplaats. Keapers betellen wol, mar krigen neat. Se kochten fia webwinkels ek...\nLês mear oer: Feanster moat sel yn foar oplichting fia Marktplaats.\nEkstra reistiid op Ofslútdyk troch wurksumheden\nFerkear op de Ofslútdyk moat de kommende tiid rekken hâlde mei wat ekstra reistiid. Dat hat te krijen mei wurk oan it asfalt en de fangrails. Fanwege dat wurk mei der minder...\nLês mear oer: Ekstra reistiid op Ofslútdyk troch wurksumheden.\nRens Kroes is dwaande mei nij bedriuw, en yt ek wolris sjips\nSûn ite en libje, dêr hâldt Rens Kroes har al jierren mei dwaande. De eardere ynwenster fan Eastermar wennet foar in part yn New York en foar in part yn Amsterdam. Se is dwaande mei alwer in nij. har fiifde, boek. "Ik ha it echt drok, mar it is...\nLês mear oer: Rens Kroes is dwaande mei nij bedriuw, en yt ek wolris sjips.\nDijkstra Draisma bout kompleks skoallen en sporthal Damwâld\nBoubedriuw Dijkstra Draisma sil it nije skoallekompleks mei sporthal yn Damwâld ûntwerpe en bouwe. De saneamde Campus Damwâld komt oan de Badhúswei dy't ek opnij ynrjochte wurdt. It is de bedoeling dat it iepenbier en kristlik ûnderwiis en de...\nLês mear oer: Dijkstra Draisma bout kompleks skoallen en sporthal Damwâld .\nGjin sneltsjinsten nei Flylân tiisdei om minne waar\nRederij Doeksen hellet tiisdei de sneltsjinst fan en nei Flylân út de feart, fanwege de waarsferwachting. It giet om de sneltsjinst fan 8.30 oere fan Harns nei Flylân, dy fan in oere letter fan Skylge nei Flylân, dy fan 10.05 oere fan Flylân nei...\nLês mear oer: Gjin sneltsjinsten nei Flylân tiisdei om minne waar.\nGepost door De afzender van dit bericht op 16:41


Lit dy yn de Waddenkelder ferrasse troch de dynamyk fan it tij: mei dyn bleate fuotten yn it sân erfaarst de syklus fan eb en floed gearballe yn ien minút. In oade oan de Waadsee: slinken, sânbanken, waad, strannen en dúnen. In dynamysk lânskip, altyd yn beweging. Unyk yn de wrâld en sûnt 2009 Unesco Wrâlderfgoed.\nDe Waadsee is altyd troch de minsk beynfloede. Places of Hope is in prachtich poadium foar de fernijende Sense of Place-inisjativen. Dizze meitsje it mooglik de dynamyk fan de Waadsee en har skientme en poëzy noch yntinser te belibjen. De projekten hawwe respekt foar kultuer en natuer en fertelle it ferhaal fan de lokaasje en it lânskip. Se jouwe it plak dêrmei ekstra oantrekkingskrêft en betsjutting: a Sense of Place.\nYn de Waddenkelder rekkest trochkringe fan de kwetsberens, de skientme en it unike karakter fan it altyd yn beweging wêzende Waadlânskip.\nDe Waddenkelder wurdt realisearre troch Bruno Doedens, lânskipsarsjitekt.


Brantsjestokers naaie út | Omrop Fryslân (advertinsje)\nBrantsjestokers naaie út 19 okt 2009 - 10:10\nDe plysje yn Ljouwert docht ûndersyk nei in brân sneintejûn ûnder de Drachtsterbrêge yn Ljouwert. In groepke jongeren hie guod yn de brân stutsen. Doe't de plysje op it plak oankaam naaide de jeugd út. De brân wie sa grut dat de brânwacht derby komme moast. By de flecht fan de jongeren binne wol in tal fytsen achterbleaun. De plysje hat dy meinaam nei it buro.\nKorreksje meldeLês foarTrefwurden: argyfView the discussion thread.Diel dit berjocht op: 19-10Motorrider ûnderút op Wâldwei 19-10Jonges stelle tsjildoppen Besjoch ek...


Suvelfabryk hat minsken nedich | Omrop Fryslân Skip to main content\nSuvelfabryk hat minsken nedich 25 apr 2014 - 15:42\n0 reaksjes It ûndertekenjen fan it konvenant yn Ljouwert - Foto: Omrop Fryslân, Remco de Vries\nSuvelopliedings yn Ljouwert leverje de kommende jierren nochris 70 minsken oan suvelbedriuw Ausnutria Hyproca. It giet foaral om analisten. It suvelbedriuw bout op dit stuit in nij fabryk op It Hearrenfean. Oer it oplieden fan de minsken binne ôfspraken makke dy't freed tekene binne op it Nordwin College yn Ljouwert. De oplieding MBO Life Sciences dêr wurket gear mei it heger beropsûnderwiis en it Friesland College om foar de oplieding te soargjen. Dêrby wurde ek minsken dy't no wurkleas thús sitte, oplaat.\nEk de gemeenten Ljouwert en it Hearrenfean binne hjirby belutsen.\nKorreksje meldeLês foarTrefwurden: suvelfabrykAusnutria HyprocaView the discussion thread.Diel dit berjocht op: 25-04Biltse ielfisker betrape 25-04Skipswerf Los bout fearpont Besjoch ek...\nSuvelfabryk wol mear molke fan Fryske biologyske boeren 05 feb 2016 - 22:12 Suvelfabryk Royal A-ware wol mear molke keapje fan Fryske biologyske boeren. De fraach nei biologyske produkten is de ôfrûne tiid bot tanaam en... "Haadkantoar Ausnutria giet fan It Hearrenfean nei Zwolle" 27 nov 2015 - 7:31 It nije haadkantoar fan suvelbedriuw Ausnutria Hypocra komt net op It Hearrenfean, mar yn Zwolle. Dat skriuwt de Ljouwerter Krante. Reden is mear... Himpkwekerij oprôle yn eardere suvelfabryk yn Elslo 03 nov 2015 - 10:59 De plysje hat tiisdeitemoarn in himpkwekerij oprôle yn it eardere suvelfabryk yn Elslo. Neffens de plysje stienen der ûngefear 9500 planten. Der... Nij fabryk It Hearrenfean sil molkpoeier foar Sina meitsje 08 okt 2015 - 16:31 Op It Hearrenfean is tongersdei de earste peal slein foar wer in nije suvelfabryk, diskear fan it bedriuw Oranje Nutrition. Dêr sil molkepoeier... (advertinsje)


Doekle Terpstra nei InHolland | Omrop Fryslân (advertinsje)\nDoekle Terpstra nei InHolland 22 nov 2010 - 13:40\n0 reaksjes Doekle Terpstra giet per direkt nei de hegeskoalle InHolland om de bestjoerskrisis oan te pakken. Hy hâldt tagelyk op as foarsitter fan de HBO-ried. InHolland sit yn de problemen sûnt bekend waard dat der te maklik diploma's útrikt binne. Der binne ek problemen yn it âlde bestjoer ûnder lieding fan Geert Dales, âld-boargemaster fan Ljouwert. Terpstra stelt by InHolland in nij kolleezje fan bestjoer oan. Hy sil ek de ried fan tafersjoch trochljochtsje,\nKorreksje meldeLês foarTrefwurden: argyfView the discussion thread.Diel dit berjocht op: 22-11Utstalling Lolle van Houten 22-11Romke Kooyenga emigrearret Besjoch ek...


Weening wint tiidrit yn Giro | Omrop Fryslân (advertinsje)\nWeening wint tiidrit yn Giro 10 maaie 2014 - 13:35\nHurdfytser Pieter Weening fan De Harkema is freed poerbêst útein setten yn de Giro d'Italia. Mei syn ploech Orica-Greenedge wûn Weening de ploegetiidrit yn in tiid fan 24.42 minuten. Dêrmei wisten se de nûmer twa Omega Pharma-QuickStep mei fiif sekonden foar te bliuwen. It tredde plak wie foar BMC. De Nederlânske Belkin-ploech einige op it 13e plak, op in minút efterstân.\nSven Tuft fan Orica-Greenedge is de earste lieder yn de Ronde fan Italië.\nFoar hurdfytsers Daniel Martin en ploechgenoat Koldo Fernández einige de Ronde fan Italië fuort al op de earste dei. Yn de tiidrit gong kopman Martin hurd ûnderút oer in putdeksel. Dêrby naam er in pear fan syn ploechgenoaten fan Garmin-Sharp mei yn syn fal. Martin en Fernández brutsen by de fal harren kaaibonke en binne de earste útfallers fan de Giro.\nKorreksje meldeLês foarTrefwurden: hurdfytsenHarkemaPieter WeeningRonde fan ItaliëGiro d'ItaliaView the discussion thread.Diel dit berjocht op: 10-05Mûnewykein wer fan start 10-05Gjin poadiumplak foar Postma Besjoch ek...


SKS skrast Jousters út útslaggen | Omrop Fryslân (advertinsje)\nSKS skrast Jousters út útslaggen 20 sep 2002 - 00:00\nIt Jouster skûtsje is út alle útslaggen fan de SKS-wedstriden skrast. It skûtsje soe neffens it SKS-bestjoer net oan de wedstriideasken foldien ha. Troch it fuortfallen fan De Jouwer hat it Snitser skûtsje de minste punten en is dat dus de feitlike kampioen. De SKS hat lykwols besletten om oarspronklik winner Ljouwert en Snits beide ta kampioen út te roppen: in unikum.\nKorreksje meldeLês foarTrefwurden: argyfView the discussion thread.Diel dit berjocht op: 20-09Hearrenfean hurd ûnderút 20-09Sel foar moardner Sienema Besjoch ek...


Nije soarch-foarm op Blijenhof | Omrop Fryslân Skip to main content\nNije soarch-foarm op Blijenhof 05 aug 2007 - 13:08\nKrisisopfang Blijenhof yn Burgum lit seis apparteminten bouwe dêr't minsken mei sosjale of psychyske problemen lear kinne om wer foar harsels te soargjen. It is de bedoeling dat sy op syn meast in jier yn sa'n appartemint ferbliuwe. Der kloppe de lêste jierren hieltyd mear minsken by de Blijenhof oan foar help. Ferline jier moast de krisisopfang noch 1400 minsken wegerje, omdat der foar harren gjin plak wie.\nKorreksje meldeLês foarTrefwurden: argyfView the discussion thread.Diel dit berjocht op: 05-08Negerman wint Kolkrin Blokzijl 05-0810.000 minsken op Snitswike Besjoch ek...


Hokkelingen | Wez Handich\nPosted by WH Redactie on 3 oktober 2017\nWordt Kwiek 1 - WH/DOW 6\nSneintemoarn wiene der in pear hokkelingen dy’t wolris wat mear fan de wrâld sjen woene as it Wytfean. Se tochten dat it gers by de buorman griener wie. Dat wy moasten dit kear sûnder ús topskoarder André richting Jubbegea. Ek wy waarden loslitten op echt gers en moasten ek binnen de omheining bliuwe. Der wiene in pear yn it tiim, dy wiene hielendal yn hun sas, wat lekker in kear gewoan gers en wat rûkt it lekker hjerstich.\nUs tsjinstander WK1 hie in pear mutaasjes yn it tiim, twa hearen dy’t we yn in ferline wol ris tsjin kamen by LDODK. As we tsjin WK moatte ha we eins altyd skiedsrjochter Koopmans en dat wie ek hjoed wer it gefal. Hy fluitte in “puike” partij. Al like it der healwei al op dat er stopje moast troch in blessure (of it hege tempo), mar de fersoarchster lape him lokkich wer op.\nOer de wedstryd kinne we sizze dat dit ien fan de bettere wedstriden fan dit seizoen wie. Oanfallend flotte oanfallen oer meardere skiven en yn de ferdediging hiene we saakjes goed op oarder. We koene dan ek flot op foarsprong komme en we sloegen foar it skoft al in moai gatsje (4-8). By de tee yn de moai opknapte klaaihokken, wie der dan ek net folle te sizzen. Ek nei de tee binne we net yn de problemen west. Wat wol opfallend wie dat Jakob sa op skot wie. Soe dat komme troch dat er twa Sjoukjes by him yn it fak stiene? De wedstryd ha we wûn mei 14-8. Oare wike wer tsjin ús angstgegner Wêz Warber en Fluch en ek noch wol om tsien oere.\nDoelpunten: Jakob 5, Bonne 3, Wobbe 3, Betty 2 en Gerard 1


Junk Jack X, de essinsje fan it meitsjen fan spultsjes libbet | IPhone nijs\nJunk Jack X, de essinsje fan it meitsjen fan spultsjes libbet\nGames mei in essinsje dy't heul ferlykber is mei Minecraft binne in sukses wurden, fral as wy prate oer twadiminsjonale edysjes lykas The Blockheads, Terraria of Junk Jack X, titel dêr't wy it hjoed oer hawwe.\nYn Junk Jack X fine wy ússels yn 'e midden fan it neat, en twinge ús om fanôf begjin te begjinnen nei boarnen krije dat kinne wy ferskate objekten bouwe om te oerlibjen en is dat nachts in weach fan meunsters, spinnen en zombies ús sûnder genede sil oanfalle.\nIen funksje dy't wy in protte sille brûke is de map opnommen yn Junk Jack X, fral as se ús fermoardzje en wy wolle de side fine wêr't wy wurke hawwe om ús festing te meitsjen.\nIn oar aspekt om te markearjen is de mooglikheid fan reizgje nei ferskate planeten om hieltyd wer fan it spultsje te genietsjen, mar yn ûnbekende gebieten om monotonie te foarkommen.\nFansels, as alles wat ik oant no ta haw ferteld klinkt as Sineesk, meitsje jo gjin soargen, om't Junk Jack X in biedt folsleine tutorial wêryn wy de wichtigste details kinne spielje om genietsje te kinnen fan in spultsje fan dit type.\nAs wy ienris eksperts binne op it fjild, kinne wy de sprong meitsje multiplayer modus Junk Jack X, in oare grutte attraksje wêrmei wy genietsje kinne fan spultsjes mei oare brûkers. De gearwurkingsstrategy is hjir heul wichtich en wy moatte fellen meitsje, objekten sammelje, ensfh. De wierheid is dat it spyljen fan multiplayer mei freonen in echte freugde is.\nKoartsein, Junk Jack X is rjochte op in heul spesifyk publyk dat fassineare is mei dit soarte spul. Yn dizze edysje kinne wy genietsje mear objekten, mear fijannen wêrmei te fjochtsjen en mear eleminten te ûndersiikjen hoewol dat as, it konsept en de gameplay ûnferoare bliuwt.\nDochs is Junk Jack X in spultsje dat it is heul wurdich te besykjen En sels as jo gjin ekspert binne yn it fjild, sille jo by bytsje heakke wurde as jo alle geheimen en mooglikheden fan in spultsje fan dit type leare. Foar 4,49 euro kinne jo genietsje fan Junk Jack X op jo iPhone of iPad, om't it spultsje universeel is.\nJunk jack€ 5,49\nFolslein paad nei artikel: IPhone nijs » IPhone-apps » IPhone spultsjes » Junk Jack X, de essinsje fan it meitsjen fan spultsjes libbet\nSpotify foar iOS-updates en foeget in lûd-equalizer ta\nRymdkapsel, in strategyspultsje dat jo sille leafhawwe


Vd Krieke wint Rotstergaastrin | Omrop Fryslân (advertinsje)\nVd Krieke wint Rotstergaastrin 08 feb 2009 - 13:59\nArjen van de Krieke hat de 15 kilometer lange Rotstergaastloop wûn. De triatleet fan De Tynje hie in foarsprong fan 49 sekonden op Kosta Poltavets fan It Hearrenfean. Tolve tellen letter kaam Jappie Doller út Appelskea as tredde oer de streek. Bettie Agricola út Goaiïngaryp wûn it by de froulju, mei twa minuten foarsprong op Bea van der Mei út Sint Jânsgea.\nKorreksje meldeLês foarTrefwurden: argyfView the discussion thread.Diel dit berjocht op: 08-02Holwerter swaait mei mes 08-02Ynternasjonale muzykjûn sukses Besjoch ek...


Dief bleatfoto´s foar rjochter | Omrop Fryslân (advertinsje)\nDief bleatfoto´s foar rjochter 17 mrt 2009 - 18:16\nDe man dy´t in 2007 bleatfoto´s fan Manon_Thomas op it ynternet sette, moat takom wike foar de Ljouwerter rjochtbank ferskine. Neffens justysje hat de man de foto´s krigen troch yn te brekken op it netwurk fan Thomas. De man, dy´t op It_Amelan wennet, fynt dat er neat ferkeards dien hat. Neffens de fertochte hat hy de foto´s al yn 2005 fan it netwurk helle. Neffens him wie dat doe net strafber. De publikaasje soarge foar in soad opskuor.\nKorreksje meldeLês foarTrefwurden: argyfView the discussion thread.Diel dit berjocht op: 17-03Kwaliteit wetter Fryslân goed 17-03Klachtemeldpunt Wmo Besjoch ek...


Nijs - As ik mar ien hûdsoarchprodukt koe oanbefelje, soe ik Shea-bûter sûnder wifkjen oanbefelje!\nFerskate pronken mei allerhanne effekten hûdsoarchprodukten hawwe safolle besocht, fertel de wierheid dat it merk mei heul fier priisferskil ek net it fansels oare effekt hat.\nFroulju keapje hûdsoarchprodukten, altyd yn 'e "besykje", en de teloarstelling fan in hûdsoarchprodukten, mar kinne ús passy net ferminderje om nije fariëteiten te besykjen!\nFaaks is dit de natuer fan froulju!\nMar Shea-bûter, in natuerlike plantaardige oalje mei skynber ienfâldige yngrediïnten, feroare de manier wêrop ik nei de effektiviteit fan hûdsoarchprodukten seach.\nLitte wy ris sjen wat sheabûter is!\nSheabûter is hûnderten jierren in soarte fan wylde plantfruchten yn Afrika. It is in suvere natuerlike plantaardige oalje dy't wurdt ekstrahearre en konsintrearre troch spesjale nije technologyske metoaden.\nDe wichtichste gearstalling dêrfan is gearstald út in ferskaat oan ûnfersadige fettsoeren, fitamine C, fruitsoer, sêft en hurd ester soer, lynoalje en sinnefilterfaktor.\nRyk oan fiedingsstoffen hat it in spesjaal effekt op hûdsoarch!\nIt is al ieuwenlang in skientme-trúk yn Afrika en wurdt no in soad brûkt yn skincare-produkten fan grutte merken oer de heule wrâld.\nIt Nasjonaal Sintrum foar Biotechnology-ynformaasje hat in stúdzje publisearre dy't lit sjen dat sheabûter in wichtige boarne foarmet fan anty-inflammatoare en anty-tumorbefoarderjende kombinaasjes.\nIn oare stúdzje, publisearre yn 't American Journal of Life Sciences, bewearde dat sheabûter de produksje fan kollagen stimulearre en anty-aging-eigenskippen oantoande.\nDe net-saponifibele yngrediïnten yn sheabûter, 1-10 kear fan gewoane plantaardige oalje, kinne fluch in beskermjende film foarmje op it hûdoerflak, hydraterend, sinneskermbeskermingseffekt is wichtich.\nFanwegen syn mylde tekstuer is sheabûter geskikt foar gefoelige hûd, ynklusief alle soarten hûd fan poppe en bern, myld en net yrritearjend. Foar folwoeksen gebrûk kin it de natuerlike elastisiteit fan 'e hûd hâlde.\nLibje yn it noarden sil droege lucht tsjinkomme, gesichtshûd sil it ferskynsel skilje. Yn dit gefal is sheabûter in bettere kar.\n1. reparaasjefunksje: littekens, pitting, unjildich, akne, ensfh. Eliminearje\nSheabûter hat de funksje fan fersterking fan regeneraasje fan hûdweefsel!\nIt is effektyf foar hûdblessueres en littekens feroarsake troch akne, sjirurgy, brânwûnen, wetterpokken, wûnen en snijen.\nIt oplost ek swartkoppen, krimpt poaren, elimineert reade vlekken, en hat in spesjaal effekt op unjildige hûd.\nDe krêftige selregeneraasje en wûnhelende eigenskippen fan sheabûter drage by oan 'e groei fan sûne, normale hûd en ferfangt littekenweefsel.\nIt bout net allinich beskeadige hûdstrukturen opnij, mar ferbettert it ek hûdskleur en elastisiteit.\nShea-bûter kin ferskuord hûdweefsel reparearje en ferfange, it uterlik fan atrofyske tekens effektyf ferminderje, krimpe om rekmerken te eliminearjen en hûd in matiger kleur te jaan.\nIt is earlik te sizzen dat sheabûter hast alle foarkommende hûdproblemen kin oplosse!\n2. Skin oanskerpe en rimpel fuortsmite funksje: foarkomme hûd fergrizing\nShea-bûter ferbetteret de regeneraasje en fernijing fan 'e hûd troch it stimulearjen fan' e aktiviteit fan epidermale sellen, en stopet en keart de typyske symptomen fan hûdferâldering lykas rimpels, rimpels om 'e eagen en sakjende hûd!\nAs it ferâlderingsferskynsel ferdwynt, sil gesichtshûd glêd en stevich wurde.\n3. Whiteningfunksje: ferminderje pigmentaasje, ferdwine spots, en ferwiderje donkere eachkringe\nShea-bûter befoarderet it fermogen fan 'e hûd om nije sellen te groeien, wêrtroch pigmentaasje fermindert as de nije sellen de âlde ferfange.\nSheabûter kin ek hûdvlekken ferminderje troch blootstelling oan 'e sinne en swangerskip, sinnebrânde hûd reparearje, donkere flekken en sproeten lichter meitsje, en sêfte en wite hûd werstelle.\n4. Tapasse om 'e eagen kin donkere sirkels ek effektyf fuortsmite.\nNutritional hydraterende funksje: hydrateert droege hûd wer\nJo hûd produseart 10 kear minder oalje yn jo 40s en 50s dan yn 20's. Dit kin liede ta droechte, útdroeging en rimpels fanwegen fermindere oaljeproduksje en ferlies fan fochtbehear.\nShea-bûter herstelt it optimale lykwicht tusken fatty soeren en wetter en herstelt focht nei droege hûd.\nPoerbêst foar it hâlden fan focht fan 'e hûd, aktivearjen fan weefsels, maklik om de hûdlaach troch te dringen, hydraterende en glêdende hûd.\n5. Soarch foar jo hier\nIt herstelt glâns en natuerlike fleksibiliteit oan hier, ferbetteret de tekstuer en uterlik fan hier dat wurdt beskeadige troch tinctueren, kleurstoffen, föhn, oerstallige sinne-eksposysje en oare neidielige omjouwingsstoffen.\nKin de persoan fan vette hûd sheabûter brûke?\nLeauwe dat dit probleem de persoan fan in soad vette hûd ferwideret, sjocht nei it magyske effekt fan alle soarten oalje dy't hûd beskermje, mar soargen lykwols "te fet" krimpe werom.\nDit is in algemiene misferstân fan hûdsoarch!\nEins jouwt de saneamde vette hûd faak oalje, om't de hûd net "fet" nedich is, plak wurdt feroarsake!\nOalje is in wichtich diel fan 'e hûd, as de hûd tekoart is oan oalje, sille droege, rimpels en in searje problemen foarkomme.\nDe persoan fan wat vette hûd giet nei oalje en oermjittige skjinne hûd, feroarsaakje in oalje mear en mear ferskynsel yn plak, dit is de reden dat om't fet net genôch is en de hûd troch himsels kin ôfskiede.\nAs minsken mei vette hûd goed gebrûk meitsje fan vette hûdsoarchprodukten om de oalje dy't de hûd nedich is oan te foljen, kinne se it ferskynsel fan oerstallige hûd-oaljesekresje kontrolearje.\nDus, minsken mei in fette hûd kinne sheabûter brûke.\nYn ferliking mei neutrale en droege hûd wurdt lykwols oanrikkemandearre dat elk gebrûk de grutte fan sojabeankorrels net grutter moat, of mingje mei oare hûdsoarchprodukten om it effekt te brûken is ek heul goed.\nDe technyk fan it brûken fan sheabûter\nUteinlik fetsje ik de tips gear dy't jo miskien net wite oer it brûken fan sheabûter om it effekt te ferdûbeljen!\n1. Soargje derfoar dat jo yn 'e palm falle en wrijven nei waarmte: nei reinigjen, toner earst toner, falle dan soja-oalje grutte shea-bûteroalje yn' e palm, wrijven nei waarmte, en massearje it gesicht dan!\nTink derom net direkt op it gesicht oan te passen, om't it maklik is unjildige lokale bedrach oan te passen feroarsake troch te folle en ferskynsel fan akne burst.\nWrijven waarmte yn 'e palm fan jo hân en smearje it oer jo heule gesicht, wat dizze situaasje effektyf kin foarkomme.\n2. Soargje derfoar dat jo in massaazje brûke: In protte minsken kinne gewoan sheabûter op har gesicht wriuwe en tinke dat alles goed sil wêze.\nEins moat elke oaljesoarte hûd beskermje, moat massaazje gearwurkje en dan in heul goed resultaat hawwe.\nMassearje elke kear 1-2 minuten.\nMassaazje kin de bloedsirkulaasje fan 'e hûd befoarderje, it effekt fan it opnimmen fan sheabûter fersterkje!\n3. Tapasse it mei in waarme handoek om it effekt te ferdûbeljen!\nNei it oanbringen fan sheabûter en it massearjen fan it op jo gesicht mei in heule handoek foar 1-2 minuten, sil it poriën iepenje en de absorpsje ferbetterje!\nBrûk dêrnei in kâlde kompresje op 'e handoek mei kâld wetter om de poaren te sluten!\nJo sille oangenaam ferrast wurde om te finen dat jo hûd roerich en delikaat is!\nIt wie as út in skientme salon komme!\nAs jo my net leauwe, besykje it gewoan!\n4. Stel oare essensjele oaljes yn foar tegearre: Sheabûter is de basisoalje. Jo kinne oare essensjele oaljes tegearre ynsette neffens jo stimming, en it effekt is ek heul goed.\nFoegje bygelyks in pear druppels roazen essensjele oalje ta oan sheabûter, wat effektiver kin wêze tsjin fergrizing en rûge hûd.\nFoegje lavendel oalje of teebeam essensjele oalje ta om akne te bestriden.\n5. Brûk foardat jo it masker dogge: in protte minsken tapasse it masker direkt nei reiniging. Eins is de juste manier om de toner earst nei it reinigjen oan te bringen, en dan de essinsje oan te passen, en úteinlik it masker oan te passen!\nDe stap fan essensjefloeistof kin wurde ferfongen troch sheabûter, letter omheech gean wer tapasse fan gesichtsmasker, jo kinne oangenaam ferrast wurde ûntdekking, it hydraterende effekt fan gesichtsmasker kin ferdûbelje, de hûd ferwideret wetter fersiere, kin noch fol mei brânich gefoel wêze!\nDit is it ienige masker dat it effekt net kin berikke!\nSheabûter docht wûnders foar jo hûd!\nNa het gebruik van 1 maand om de duidelijke veranderingen in huidkwaliteit te voelen!\nIk haw net te folle gefoel foar wytjen, mar foar it reparearjen fan gesichtshûdproblemen is it effekt fan betsjutting: akneen, spots, sille stadichoan ferdwine mei it brûken fan tiid!\nIt grutste gefoel yn it proses fan gebrûk is: de hûd sil bysûnder glêd, delikaat en glânzjend wurde.\nIt wurdt oanrikkemandearre foar alle froulju dy't op syk binne nei skientme, gjin saak wat jo leeftyd of hûdsoarch is, Shea-bûter is de perfekte maat foar hûdsoarch.\nShea bûter lichemsearje:\n1. Sheabûter hâncrème, 75g\n7 dagen fan goede hûdbarriêre\n8 oeren focht, rappe opname\nEksterne ynvaazje, risiko op spierproblemen: droech en kâld klimaat, droege peeling, oermjittige skjinmeitsjen, gefoelige readens, trochgeande blootstelling oan 'e sinne, fergrizing fan fijne linen.\nHoe kinne jo hydraterende produkten tapasse? Om't, jo hûdbarriêre is kompromitteare!\nBeskeadige hûd kin liede ta fersneld wetter dat streamt, de eksterne skea is djipper.\nEn de hûd dy't barriêrebeskerming hat, kin fochtferlies foarkomme, wjerstean bûten ynbreuk op.\nHelpt jo de hûdbarriêre 7 dagen te behâlden.\nRyk oan ûnferbaarlike stoffen, kin it interstitium fan sellen oanfolje, djip fiede en reparearje, hûdelastisiteit hanthavenje.\nIt is fol mei fitamine E, dat is in krêftige antyoksidant.\nGeskikt foar normale hûd + droege hûd\nHydraterend, fiedend en net-fetich foar 48 oeren\n3. Sheabûter sinneskermcrème, 30g / 50g\nFan tapassing op sinneskermprodukten en reparaasjeprodukten nei de sinne\n4. Shea-bûter-shampoos en hierconditioner, 30g / 50g / 100g / 200g / 250g\nNutritional shampoos en conditioners foar droech hier, postferve produkten foar hiersoarch\n5. Shea bûter gesichtscrème, 30g / 50g\nGeskikt foar anty-agingprodukten, nachtkrem, gefoelige hûd en droege hûdsoarchprodukten, winterprodukten\nGeskikt foar sêfte hûd en foet hûd.\n6. Sheabûterlipmasker, 30g / 50g\nGeskikt foar lippe-fieding en mosterizing.\n7. Sheaboter-babykrem, 30g / 50g\n8. Sheaboter floeibere stifting, 30g / 50g\nFermindert it uterlik fan moaie linen en feroaret jo gesicht yn in flawless en glêd doek, sadat make-up gelijkmatig trochgiet foar in langduorjende finish.\n9. Sheabûter lipskrobje, 30g / 50g\nLipskrobber foar sêfte en fiedende peeling\n10. Sheabûter foet scrub, 30g / 50g\nFuotskrobber foar sêfte en fiedende peeling\n11. Sheabûter foetcrème, 30g / 50g


Oerlis:Iesumasyl - Wikipedy\nIt lêste part oer Esonstêd is net echt kompleet tink ik. Ik haw ris in stikje op omrop Fryslân sjoen oer oare skiedkundigen dy't fine dat de konklusjes fan Bohmers net klopje. De fûneminten dy't Bohmers fûn hat binne neffens harren sâltwinputten dy't oerbleaun binne by de selnearring, dy't yn de Midsieuwen in protte tapast waard. Ik hie it idee dat dit lêste ferhaal troch de measte saakkundigen as it meast wierskynlike sjoen wurdt. Ik kin der op it ynternet lykwols neat oer fine. Wa wyt hjir wat mear oer, of hat in idee wêr't hjir miskien mear ynformaasje oer te finen is (boek as tydskrift). Theun 10 mai 2007, 12.50 (CEST)\nIezumasyl hat syn namme krigen fan in earder buorskip Iezumabuorren. Dy moat dan syn namme wer krigen hawwe fan de ferneamde stêd Esonstêd. Of dy stêd der wier ea west hat is lykwols net wis, soe ik it leafst skrasse wolle. Understellings, gjin bewiis. Drewes (talk) 29 des 2014, 20.48 (CET)\nIk haw dúdliker skreaun hokfoar part allinnich teory is. Ik haw it twifel-berjocht boppenoan de side setten, om't oars de side minder lêsber wurdt. At de side fierders yn oarder is kin it fansels wer fuort. Mysha (oerlis)\nOpfrege fan "https://fy.wikipedia.org/w/index.php?title=Oerlis:Iesumasyl&oldid=905140"\nDizze side is it lêst bewurke op 16 jan 2018 om 09.27.


Ekstra wetter yn Iselmar | Omrop Fryslân (advertinsje)\nEkstra wetter yn Iselmar 27 apr 2010 - 19:28\n0 reaksjes Rykswettersteat en de wetterskippen binne op it stuit drok dwaande om maatregels te nimmen om skea troch leech wetter foar te kommen. Sa wurdt der ekstra wetter yn it Iselmar pompt. Hjirtroch kin it skipfeartferkear mooglik langer trochfarre. De droechte fan de ôfrûne wiken hat derfoar soarge dat der minder wetter it lân yn komt. Benammen de legere wetterstân yn de Rijn is reden ta soarch. De ferwachting is dat de droechte de kommende tiid oanhâlde sil.\nKorreksje meldeTrefwurden: argyfLês foarView the discussion thread.Diel dit berjocht op: 27-04Opnij natoerbrân 27-04Jongbloed ûndernimmer 2010 Besjoch ek...


Brân yn kas Drachten | Omrop Fryslân (advertinsje)\nBrân yn kas Drachten 05 jun 2011 - 08:05\n0 reaksjes (Foto: Tino Broekstra, HVNieuws)\nDe brânwacht hat sneon in pear oeren nedich hân om in brân yn in leechsteande kas yn Drachten te blussen. De brân oan De Warren begûn troch noch ûnbekende oarsaak om in oere as healwei fiven. Fanwege de omfang fan it fjoer sette de brânwacht meardere korpsen yn. De kas, dy't diel útmakke fan in eardere kwekerij, is by de brân ferlern gien. Omlizzende gebouwen koene behâlden wurde.\nKorreksje meldeTrefwurden: argyfLês foarView the discussion thread.Diel dit berjocht op: 05-06Afgaanske op skoalle betocht 05-06Janna Eijer wint Liet 2011 Besjoch ek...


Berging konteners begjint sneon | Omrop Fryslân (advertinsje)\nBerging konteners begjint sneon 02 jan 2004 - 00:00\nDe trije fergifkonteners op 'e boaiem fan de Noardsee by Flylân wurde sneon berge. De eigner is it mei de fersekerder iens wurden. In spesjaal út it Sieuske Terneuzen sil de put dwaan. De konteners mei fetten arseenpentokside sloegen ferline wike by stoarmwaar oerboard. Se hawwe net lekt, sa is no bekendmakke. Greenpeace fynt it skandalich dat de berging sa lang op him wachtsje lit. De ferantwurdliken moatte ferfolge wurde.\nKorreksje meldeLês foarTrefwurden: argyfView the discussion thread.Diel dit berjocht op: 02-01Verbeek folget Foppe de Haan op 02-01Nijpels wiis mei stipe Staal Besjoch ek...


"Grutste klap reorganisaasje Belestingtsjinst yn it Noarden" | Omrop Fryslân Skip to main content\n"Grutste klap reorganisaasje Belestingtsjinst yn it Noarden" 20 maaie 2015 - 12:01\nDe grutste klappen fan de reorganisaasje binnen de belestingtsjinst falle yn it Noarden. Dat seit it fakbûn FNV. It giet by de reorganisaasje benammen om leger betelle banen en dy binne foaral bûten de Rânestêd en benammen yn it Noarden. By de nije reorganisaasjeronde ferlieze sa'n 5000 fan de 28.000 meiwurkers harren baan. Der wurkje sa'n 1500 minsken by de belestingtsjinst yn it Noarden, wêrfan sa'n 700 yn it kantoar oan de Tesselschadestrjitte yn Ljouwert. It FNV seit dat se de garânsje krigen hawwe dat der gjin twongen ûntslaggen falle.\nKorreksje meldeLês foarTrefwurden: noardenfakbûnFNVBelestingtsjinstreorganisaasjeView the discussion thread.Diel dit berjocht op: 20-05Hege Rie hâldt 24 jier sel oan foar moardner Murkje de Vries 20-05Feanster stelt mobyltsjes en portemonnee út kantoar Besjoch ek...\nZienn yn de reade sifers: ûntslaggen folgje 13 jan 2017 - 11:39 By Zienn krije op syn meast 56 minsken dien. Dat meldt de wolwêzensorganisaasje op har webside. De ûntslaggen binne nedich om't Zienn yn 2016 mei... Unrêst by AB Transport Groep troch koartere wurkwike 13 jan 2017 - 7:47 Der is ûnrêst by de AB Transport Groep op It Hearrenfean. Sjauffeurs fan it transportbedriuw en de fakbûnen driigje mei aksjes omdat it bedriuw... Reorganisaasje by Zienn, 57 banen ferdwine 12 jan 2017 - 22:51 By wolwêzensorganisaasje Zienn ferdwine 57 banen. It personiel dêr't it om giet, is tongersdei op 'e hichte brocht. In wurdfierder fan Zienn hat... Fakbûn tsjin it ferheegjen fan wetterpeil Lauwersmar 20 des 2016 - 10:59 It Nederlânske Ikkerbou Fakbûn is bot tsjin op de proef mei it ferheegjen fan it wetterpeil yn de Lauwersmar, de saneamde 'rietproef'. It fakbûn... (advertinsje)